U ime Allaha Milostivog, Samilosnog.

**Nastavni plan i program za nove muslimane**

**Sažetak**

U ime Allaha Milostivog, Samilosnog.

**Uvod**

Hvala Allahu koji nas je uputio u islam, pokazao nam puteve koji vode miru i koji nam je poslao najboljeg čovjeka, neka su Allahov blagoslov i mir na njega. Zatim: Predstavlja nam zadovoljstvo ponuditi vam udžbenik putem kojeg upoznajemo pravu vjeru (vjeru islam) koji nam objašnjava, kroz teoriju i praksu ono što je najpotrebnije spoznati. Cilj ovog udžbenika jeste da vam bude ključ spoznaje vjere i pomoć u uspostavljanju islamskih obreda. U udžbeniku ćete naučiti sljedeće:

1. Kratko objašnjenje o vjeri islamu i njenim glavnim temama.

2. Opći pogled na Časni Kur'an i objašnjenje značenja nekih kratkih kur'anskih sura.

3. Kratko pojašnjenje propisa koji su vezani za obavezne ibadete (obrede).

4. Kratko objašnjenje najistaknutijih propisa o međuljudskim odnosima, običajima i etici u islamu.

Nastavne jedinice podijeljene su prema obrazovnom planu u kojem je nastava za svaku jedinicu raspoređena u periodu od šest dana, sa definisanim trajanjem svakog časa. Udžbenik je također napisan na edukativan način koji uključuje niz aktivnosti i vježbi koje pomažu novom muslimanu da zapamti i razumije potrebno štivo. Pored toga, nalaze se i pitanja za završnu provjeru na kraju svake nastavne je dinice, kako bi učenik mogao procijeniti svoj nivo znanja i razumijevanja. Ovaj udžbenik obuhvata i niz slika koje imaju za cilj da doprinesu poboljšanju obrazovnog procesa novog muslimana i pomognu mu u razumijevanju ponuđenog gradiva, i to na sljedeći način:

Ova boja ukazuje na važnost informacije, te da je moguće da će biti postavljeno pitanje u vezi sa istom na kraju lekcije.

Ova napomena ukazuje na objašnjenje riječi u tekstu.

Diskusija

Ovaj članak se odnosi na temu diskusije između nastavnika i učenika koja ima za cilj da razvije sposobnost razmišljanja i zaključivanja kod učenika.

Vježba

Sadrži aktivnost koja potiče na razmišljanje, dedukciju ili pamćenje.

Dobrodošli na ovo obrazovno i ugodno putovanje...

Nastavni plan

Čas

Članci

Vrijeme

10 minuta

15 minuta

20 minuta

30 minuta

45 minuta

**Prvi dan**

Prvi čas

Uvod

1. Definicije i napomene

2. Egzistencijalna pitanja: (Ko smo mi? Kuda idemo?)

3. Blagodat upute

Islam:

1. Šta je islam?

2. Zbog čega da prihvatim islam?

3. Univerzalnost islama

4. Islam briše prijašnje grijehe

5. Islam je posljednja i konačna vjera

6. Vjerovjesništvo Muhammeda, sallallahu alejhi ve sellem

7. Kriteriji vrednovanja u islamu

8. Učenje vjere, stubovi islama

Kako da prihvatim islam?

1. Kelimei šehadet

2. Značenje kelimei šehadeta

3. Nužnosti koje proističu iz kelimei šehadeta

Odmor

Drugi čas

Kako se uzima abdest? - Praktični primjer

Kako da klanjam? - Praktični primjer

Bilješke prvog dana

**Drugi dan**

Prvi čas

Šta je to iman?

Stubovi imana:

1. Vjerovanje u Allaha

2. Vjerovanje u meleke

3. Vjerovanje u Allahove objavljene knjige

4. Vjerovanje u poslanike

5. Vjerovanje u Sudnji dan

6. Vjerovanje u kader (Allahovu odredbu)

Plodovi i rezultati vjerovanja

Časni Kur'an:

1. Šta je to Kur'an?

2. Kur'an je hrana za dušu i razum

3. Kur'an je način života

4. Kur'anska kazivanja o vjerovjesnicima

Hifz sure El-Ihlas uz razumijevanje njenih značenja

Drugi čas

Ibadet:

1. Značenje ibadeta.

2. Uslovi da bi ibadeti bili primljeni

3. Vrste ibadeta

Čistoća

Vrste čistoće:

1. Materijalna (fizička) čistoća: Osnova od koje se polazi jeste čistoća stvari, nečiste stvari, uklanjanje nečistoće, vršenje nužde.

2. Nematerijalna čistoća: uklanjanje pravne nečistoće, voda koja se koristi za uklanjanje pravne nečistoće.

Bilješke drugog dana

**Treći dan**

Prvi čas

Kako se uzuma abdest? - Teorija

1. Značenje abdesta

2. Kako uzeti abdesti?

3. Postupci koji kvare abdest

4. Postupci koji uzimanje abdesta čine obaveznim

5. Potiranje po čarapama (mestvama)

Hifz sure El-Felek i razumijevanje njenih značenja

Drugi čas

Kako da se okupam?

1. Značenje kupanja (gusula)

2. Kako da se okupamo?

3. Kada je kupanje obavezno?

4. Šta je zabranjeno da radi osoba koja je džunup?

5. Tejemmum

Menstrualni i postporođajni ciklus:

1. Vrste krvi koja izlazi iz žene

2. Propisi vezani za menstrualni i postporođajni ciklus

Hifz sure En-Nas i razumijevanje njenih značenja

Bilješke trećeg dana

**Četvrti dan**

Prvi čas

Hifz sure El-Kafirun i razumijevanje njenih značenja

Kako da klanjam? - Teorija

1. Šta je to namaz?

2. Zbog čega klanjamo?

3. Vrijednost namaza

4. Uslovi (šartovi) namaza

5. Pet obaveznih namaza

6. Kako da klanjamo?

Drugi čas

Namaz:

1. Upotpunjavanje svojstava namaza

2. Džuma-namaz

Bilješke četvrtog dana

**Peti dan**

Prvi čas

Hifz sure El-Kevser i razumijevanje njenih značenja

Zekat

1. Šta je to zekat?

2. Zbog čega dajemo zekat?

3. Kako se daje zekat?

Post:

1. Šta je to post?

2. Zbog čega postimo?

3. Postupci koji kvare post

4. Kome je dozvoljeno izostaviti post u ramazanu?

Hadž

1. Šta je to hadž?

2. Zbog čega obavljamo hadž?

3. Kome je hadž obavezan?

Drugi čas

Hifz sure El-Asr i razumijevanje njenih značenja

Odjeća:

1. Osnovno pravilo kod odjeće

2. Zabranjene vrste odjeće

Hrana i piće:

1. Osnovno pravilo kod hrane i pića

2. Zabranjene vrste hrane i pića

3. Koji su to uslovi da bi klanje životinje bilo šerijatski ispravno?

4. Propisi koji se tiču mesa koje se nudi u restoranima i trgovinama

Bilješke petog dana

**Šesti dan**

Prvi čas

Imovinski odnosi i poslovanja:

1. Šta su to imovinski odnosi?

2. Osnovno pravilo kod imovinskih odnosa

3. Zabranjeni imovinski odnosi

Ponašanje:

1. Ponašanje u islamu

2. Vrijednost lijepog ponašanja

3. Područja i polja ponašanja u islamu

Drugi čas

Obnavljanje naučenih sura

Obnavljanje načina uzimanja abdesta i obavljanja namaza

Bilješke šestog dana

Teme plana i programa

Prva nastavna jedinica

Vjera islam

Druga nastavna jedinica

Časni Kur'an

Treća nastavna jedinica

Ibadeti (obredoslovlje)

Četvrta nastavna jedinica

Islamski propisi

**Prva nastavna jedinica**

**Vjera islam**

##### **Prva lekcija**

##### **Islam i važna pitanja**

##### Predgovor

Ljudi imaju pitanja vezana za ljudsko postojanje, svojoj suštini i biti, izvoru i razlogu njihovog dolaska na ovaj svijet, te i njihovoj konačnici. Islam je na ova pitanja odgovorio na adekvatan način:

Prvo pitanje

Ko smo mi?

Islam čovjeka definira kao jedno od mnogih stvorenja Svemogućeg Allaha, dao mu je prednost u odnosu na mnoga od njih, a usto mnoga od njih mu je podredio kako bi ista koristio tokom svoga života. Allah Uzvišeni je kazao: ***Mi smo sinove Ademove, doista, odlikovali; dali smo im da kopnom i morem putuju, i opskrbili ih ukusnim jelima, i dali im velike prednosti nad mnogima koje smo stvorili.* [**El-Isra': 70]

Uzvišeni Allah dao je čovjeku da liči na:

- meleke, u čistoći i ibadetima,

- šejtane, u nepokornosti i grijesima,

- životinje, u zadovoljavanju svojih prohtjeva i strasti.

Uzvišeni Allah dao je čovjeku mogućnost za dobro i za zlo, a dao mu je, pored toga, i sposobnost da razlikuje to dvoje. Ta sposobnost je izražena kroz neiskvarenu ljudsku prirodu (fitru) i razum.

Čovjeku je dao slobodu, ali ga je učinio i odgovornim za postupke koje radi.

Meleki su Allahova stvorenja, stvoreni od svjetlosti, potčinjena Njegovim naredbama. Oni su plemeniti robovi koji ne griješe Allahu i čine ono što im On naredi. Njihov broj zna samo Allah Uzvišeni.

Drugo pitanje

Odakle smo došli i zašto?

Islam pojašnjava da je osnova čovjeka ilovača, od koje je Allah stvorio Adema, a on je otac cijelog čovječanstva. Rekao je Uzvišeni: ***Mi čovjeka od biti zemlje stvaramo.*** [El-Mu'minun, 12] Svrha stvaranja ljudi jeste obožavanje Svemogućeg Allaha, uprkos Njegovoj neovisnosti o stvorenjima. Uzvišeni je rekao: ***Nisam stvorio ni džinne ni ljude, osim da samo Mene obožavaju.*** [Ez-Zarijat: 56]

Adem

Allah nam je u Kur'anu pojasnio kako je čovjeka stvorio, te kako je šejtan počeo s neprijateljstvom prema njemu. O tome treba pogledati tumačenje sure El-Bekara, (30-39).

Diskusija

Uporedite svoje viđenje o razlogu vašeg postojanja prije i nakon što ste primili islam:

Treće pitanje

Kuda idemo?

Plemeniti Kur'an nam ukazuje da će svako ljudsko biće umrijeti na ovom svijetu, te da se sa tim završava faza djelovanja i počinje faza obračuna i nagrade. Uzvišeni je rekao: ***Ti ćeš, zacijelo, umrijeti, a i oni će, također, pomrijeti, i poslije, na Sudnjem danu, pred Gospodarom svojim ćete se jedan s drugim prepirati.*** [Ez-Zumer: 30-31] Kada neko umre, on prelazi u fazu u kojoj će biti ispitivan o vjeri, i biće obračunat za svoja djela. Uzvišeni je kazao: ***Svako živo biće će smrt okusiti! I samo na Sudnjem danu dobićete u potpunosti plaće vaše, i ko bude od vatre udaljen i u Džennet uveden - taj je postigao šta je želio; a život na ovome svijetu je samo varljivo naslađivanje.*** [Alu 'Imran: 185] Kada nastupi Kijametski dan, Uzvišeni Allah će podići i proživjeti mrtve iz njihovih grobova da bi račun polagali, te bili kažnjeni ili nagrađeni. Vjernici će biti nagrađeni džennetskim baščama, a nevjernici će biti kažnjeni vatrom. Uzvišeni je rekao: ***Eto tako Mi tebi objavljujemo Kur’an, na arapskom jeziku, da bi opominjao Mekku i one oko nje i upozorio na Dan kada će se sakupiti - u koji nema nikakve sumnje. Jedni će u Džennet, a drugi u Džehennem.*** [Eš-Šura: 7]

Blagodat upute: Ko spozna mudrost svog stvaranja i ishod koji čeka ljude na Sudnjem danu, siguran je i uvjeren da je najveća blagodat koju Allah daje Svojim robovima blagodat upute i činjenje dobrih djela. Stoga je Uzvišeni Allah naredio Svojim robovima da u namazu od Njega traže uputu na Pravi put, koji predstavlja vjeru islam, koja vodi ka zadovoljstvu Svemogućeg Allaha.

Izgradnja zemlje i upravljanje na njoj jedna je od uloga koju čovjek ima u svom životu, a da bi mu omogućio ostvarenje ovog velikog zadatka, Allah mu je dao adekvatnu snagu... Pojasni kako je čovjek taj, mimo drugih stvorenja, koji treba i može upravljati ovom zemljom?

Navedite neke od praktičnih rezultata koji proističu iz poznavanja konačnog odredišta stvorenja nakon smrti?

Pitanja za završnu provjeru i procjenu:

Na koji način je islam odlikovao čovjeka nad drugim stvorenjima?

Koji je cilj stvaranja čovjeka?

Zbog čega se u Kur'anu detaljno govori o početku stvaranja?

Kada čovjek umre, on prelazi u fazu u kojoj će biti ispitivan o vjeri, i biće obračunat za svoja djela.

Jedan od ciljeva stvaranja čovjeka jeste nastanjivanje Zemlje, njena izgradnja i upravljanje njome, kako bi bila pogodna za život.

Tačno

Netačno

Nakon što ste naučili islamski koncept ljudskog postojanja:

Opišite koliko se vaša osjećanja podudaraju sa vašom urođenom prirodom!

##### Druga lekcija

##### **Šta je to islam?**

##### Predgovor

Islam je vjera s kojom je Allah poslao Muhammeda, sallallahu 'alejhi ve sellem, kao nastavak onoga što su donijeli prethodni poslanici. Ona se zasniva na činjenici da je bog koji zaslužuje da bude obožavan samo jedan i da nema sudruga, a taj bog je Allah Uzvišeni i Veličanstveni koji nema pomoćnika u vlasti i nema posrednika između Njega i Njegovih robova. Međutim, zašto da prihvatim islam? Da li je to religija za sve ljude ili je specifična samo za Arape? Ko je poslanik islama? Ima li još poslanika koji će doći nakon njega?

Zbog čega da prihvatim islam?

Neki ljudi se pitaju: zbog čega mi je obaveza prihvatiti islam?

Odgovor: Obavezan sam prihvatiti islam iz sljedećih razloga:

Prvo: Islam je vjera koju je Allah odabrao Svojim robovima, njome je zadovoljan i neće prihvatiti drugu vjeru mimo nje. O tome je Allah Uzvišeni kazao: ***A onaj ko želi neku drugu vjeru osim islama, neće mu biti primljena, i on će na drugom svijetu biti među gubitnicima.*** [Alu 'Imran: 85]

Drugo: Islam je vjera svih vjerovjesnika, u njoj se naređuje vjerovanje u sve njih i ona ne pravi razliku među njima kada je riječ o vjerovanju. Uzvišeni je rekao: ***Recite: 'Mi vjerujemo u Allaha i u ono što se objavljuje nama, i u ono što je objavljeno Ibrahimu, i Ismailu, i Ishaku, i Jakubu, i potomcima, i u ono što je dato Musau i Isau, i u ono što je dato vjerovjesnicima od Gospodara njihova; mi ne pravimo nikakve razlike među njima i mi smo Njemu predani.*** (El-Bekare, 136) Poslanice vjerovjesnika se razlikuju u nekim pravnim propisima koji su vezani za djela robova, kao što kaže Uzvišeni Allah***: Svima vama smo zakon i pravac propisali.*** (El-Ma’ide, 48) Dakle, Uzvišeni Allah dao je svakom narodu i zajednici zakone i propise koje su praktikovali, te im je propisao kako da Mu se približavaju. Svaka zajednica imala je propise koji su bili specifični za nju i zakone koji su im odgovarali. Međutim, kada je riječ o vjerovanju, treba znati da su svi vjerovjesnici imali isto vjerovanje. Na posljetku, Uzvišeni Allah poslao je pečata svih vjerovjesnika i poslanika, Muhammeda, sallallahu 'alejhi ve sellem, koji je svojim vjerozakonom stavio pečat na sve vjerozakone, i nakon njega, mimo islama neće biti prihvaćena nijedna druga vjera.

Treće: Ulazak u islam put je ka sreći na ovome i spasu na onome svijetu. Na onome svijetu niko do koga je stigao poziv Muhammeda, sallallahu 'alejhi ve sellem, neće biti spašen, ukoliko ne bude povjerovao u njega i slijedio njegov put. Uzvišeni je rekao***: A onaj ko želi neku drugu vjeru osim islama, neće mu biti primljena, i on će na drugom svijetu biti među gubitnicima.*** [Alu 'Imran: 85] Poslanik, sallallahu 'alejhi ve sellem, je kazao: **,,Tako mi Onoga u Čijoj je ruci Muhammedova duša, koji god Jevrej ili kršćanin čuje za mene, a umre prije nego što povjeruje u ono s čime sam poslan, ući će u Vatru.”** Hadis bilježi Muslim, 153.

Četvrto: Islam daje zadovoljavajuće odgovore na glavna pitanja: Zašto postojim na ovom svijetu? Odakle dolazim i kuda idem poslije smrti?

Peto: Islam je vjera koja je kompatibilna s neiskvarenom ljudskom prirodom, počevši od njegove najveće vrijednosti, a to je jednoća Svemogućeg Allaha, i završavajući s njegovim pravilima ponašanja koja vode do lijepog i ispravnog postupanja.

Diskusija

Kako je islam vjera svih poslanika?

Neke od karakteristika i odlika islama:

Islam se od ostalih religija razlikuje po mnogim karakteristikama, od kojih su najistaknutije:

1. Islam je globalna religija

Vjera islam nije specifična samo za Arape, već je to vjera koju je Svemogući Allah odabrao za sva ljudska bića, i zato je On Uzvišeni, rekao svom poslaniku Muhammedu, sallallahu 'alejhi ve sellem: ***A tebe smo samo kao milost svjetovima poslali.*** [El-Enbija': 107] Uzvišeni Allah učinio je Poslanika, sallallahu 'alejhi ve sellem, milošću svim ljudima i putokazom ka stazi vjerovanja, a njegov vjerozakon najmilostivijim prema ljudima.

Korist

Islam poštuje običaje i tradicije naroda i ne obavezuje ih da ih promijene osim ako krše neki od islamskih principa i propisa.

2. Islam briše prijašnje grijehe

Ako osoba iskreno prihvati islam; Allah, Milostivi i Samilosni, oprostit će joj sve grijehe iz prošlosti, a to je jedna od ljepota islama. Uzvišeni je rekao svom Poslaniku, sallallahu 'alejhi ve sellem: ***Reci onima koji ne vjeruju: ako se okane, biće im oprošteno ono što je prije bilo.*** [El-Enfal: 38] Neki je čovjek došao kod Poslanika, sallallahu 'alejhi ve sellem, sa željom da prihvati islam, ali je uslovio da mu bude oprošteno ono što je ranije radio. Poslanik, sallallahu 'alejhi ve sellem, ga je obradovao i rekao mu: **,,Zar ne znaš da islam briše i poništava ono što je bilo prije.”** Predaju bilježi Muslim, 121.

3. Islam je posljednja i konačna vjera

Svemogući Allah učinio je islam nastavkom ranijih nebeskih vjerozakona i odredio ga je kao vjeru za sva stvorenja do Kijametskog dana. Ne postoji prava vjera na Zemlji mimo islama. Allah je kazao: ***A onaj ko želi neku drugu vjeru osim islama, neće mu biti primljena, i on će na drugom svijetu biti među gubitnicima.*** [Alu 'Imran: 85]

Diskusija

Kako odgovarate onima koji tvrde da je islam vjera specifična i posebna samo za Arape?

Ko je vjerovjesnik islama?

Musliman vjeruje da je Muhammed, sallallahu 'alejhi ve sellem, pečat poslanika koje je Allah poslao ljudima da ih pozovu u robovanje samo Allahu, i da vjeruju da poslije njega nema poslanika. Allah Uzvišeni rekao je***: Muhammed nije otac nijednom od vaših ljudi, nego je Allahov poslanik i pečat, posljednji vjerovjesnik - a Allah sve dobro zna.*** [El-Ahzab: 40]

Nauči vjeru:

Musliman mora naučiti ono što mu je potrebno od vjere, kako bi sa argumentom i znanjem mogao obožavati svog Gospodara.

Poslanik, sallallahu 'alejhi ve sellem, podsticao je na izučavanje vjere, rekavši: **,,Kome Allah želi dobro, poduči ga ispravnom razumijevanju vjere.”** Hadis bilježi Buhari, 71. U hadisima Poslanika, sallallahu 'alejhi ve sellem, spominje se da je izučavanje šerijatskog znanja put koji vodi ka Džennetu: ,,**Onome ko krene putem traženja znanja, Allah će olakšati put ka Džennetu.”** Predaju bilježi Muslim, 2699.

Dodatno čitanje

Da biste saznali više o biografiji poslanika Muhameda, sallallahu 'alejhi ve sellem, pročitajte knjigu (Muhamed, Allahov poslanik), koja je dostupna u prodavnici Osoul na nekoliko međunarodnih jezika.

Skenirajte bar kod da preuzmete knjigu.

Postoje mnoge dostupne knjige iz kojih musliman može naučiti propise svoje vjere kako bi obožavao svoga Gospodara u skladu sa jasnim dokazima. Također, on mora tražiti pomoć stručnjaka da ga upute na najbolje od ovih knjiga.

Kriteriji vrednovanja u islamu

Uzvišeni Allah odredio je kriterije za vrednovanje i stepenovanje Svojih robova u vjeri i bogobojaznosti, tako da se razlika između muslimana zasniva na snazi ​​njihove vjere, a ne na njihovim izgledima, lozi, boji i imetku. Svemogući je rekao: ***O ljudi, Mi vas od jednog muškarca i jedne žene stvaramo i na narode i plemena vas dijelimo da biste se upoznali. Najugledniji kod Allaha je onaj koji ga se najviše boji, Allah, uistinu, sve zna i nije Mu skriveno ništa.*** [El-Hudžurat: 13] Poslanik, sallallahu 'alejhi ve sellem, je rekao: **,,O ljudi, vaš Gospodar je jedan, vaš otac (Adem) je jedan. Nema prednosti Arap nad nearapom, niti nearap nad Arapom, niti crveni nad crnim, niti crni nad crvenim, osim po bogobojaznosti (takvaluku).”** Bilježi Bejheki u djelu Šu'abul-iman, 4774.

Ruknovi (temelji) islama

Islam se zasniva na pet temelja:

Svaki musliman, ukoliko želi ustrajati u islamu, mora se držati ovih principa, jer nemarnost spram nekoga od njih, šteti njegovoj vjeri.

* Kelimei šehadet
* Svjedočenje da nema boga dostojnog obožavanja osim Allaha i da je Muhammed Njegov poslanik.
* Obavljanje namaza.
* Musliman je dužan svakoga dana obavljati pet namaza, a o njima će biti govora poslije.
* Post ramazana.
* Davanje zekata.
* Obavljanje hadža.

Nakon što pogledate ovaj klip (Muslimanov novi život-Muslim's new life), pričajte o tome šta vas najviše privlači u islamu:

Skenirajte bar kod da pogledate klip

Koje su osnove vjere koje musliman mora naučiti da bi obožavao Svemogućeg Allaha kako mu je naredio?

Islamska vjera sadrži sljedeća upustva:

a) moralna

b) naučna

c) praktična

d) sve spomenuto

Broj islamskih temelja:

a) 6

b) 5

c) 4

d) 3

Nakon što Allah počasti roba sa islamom, on mora naučiti osnove vjere koje će mu omogućiti da Ga obožava.

Tačno

Netačno

##### Treća lekcija

##### **Kako da prihvatim islam**?

##### Predgovor

Jedan od najnezaboravnijih trenutaka za novog muslimana jeste trenutak kada izgovaranjem kelimei šehadeta izjavljuje svoj ulazak u islam. Ovom izjavom, on sam sebi prije nego ostalima, objavljuje da je postao nešto što nije ranije bio, i da od tog trenutka počinje koračati prve korake ka spoznaji istine i njenom pridržavanju. U ovoj lekciji naučit ćemo kelimei šehadet, njegovo značenje i obaveze muslimana spram onoga što iz tih riječi proističe.

Kelimei šehadet

Svemogući Allah odredio je da ključ za ulazak u islam bude u izgovaranju kelimei šehadeta: Svjedočim da nema dostojnog boga da se obožava osim Allaha i da je Muhammed Njegov poslanik.

Značenje kelimei šehadeta

Prvo: Značenje svjedočenja da nema dostojnog boga da se obožava osim Allaha

Značenje riječi: Svjedočim da nema dostojnog boga da se obožava osim Allaha, jeste: Vjerujem i potpuno sam ubjeđen da samo Allah Uzvišeni zaslužuje da bude obožavan.

Ovo svjedočenje sadrži dvoje:

Prvo:

Negiranje božanstvenosti svima drugima osim Allahu Uzvišenom.

Drugo:

Potvrđivanje božanstvenosti samo Allahu Jedinom.

Suština islama, vjere svih vjerovjesnika, jeste robovanje samo Allahu i negiranje svega onoga što se obožava mimo Njega. On, Uzvišeni, je kazao: ***Prije tebe nijednog poslanika nismo poslali, a da mu nismo objavili: 'Nema istinskog boga osim Mene, zato Mene obožavajte!*** [El-Enbija': 25]

Ni pod kojim okolnostima nije dozvoljeno vjerovati u božanstvenost bilo čega osim Svemogućeg Allaha, i nije dozvoljeno približavati se bilo kome osim Njemu, u bilo kojem obliku obožavanja.

Drugo: Značenje riječi da je Muhammed Allahov Poslanik

Značenje riječi: Svjedočim da je Muhammed Allahov poslanik jeste: Vjerujem i potpuno sam ubjeđen da je Muhammed, sallallahu 'alejhi ve sellem, Allahov poslanik i da je pečat svih vjerovjesnika, da nema vjerovjesnika nakon njega, te da je njegova poslanica usmjerena svim ljudima, o čemu Allah Uzvišeni veli: ***Neka je uzvišen Onaj koji robu Svome objavljuje Kur’an da bi svjetovima bio opomena.*** [El-Furkan, 1]

Vježba

Nakon što se osvrneš na knjigu (Muhammed, Allahov poslanik), zapišite sljedeće podatke o Poslaniku Muhammedu, sallallahu 'alejhi ve sellem:

Skenirajte bar kod da preuzmete knjigu

Njegovo ime:

Njegovo porijeklo:

Njegovo rođenje:

Njegovo odrastanje:

Njegovo vjerovjesništvo:

Njegova hidžra:

Njegovo preseljenje na onaj svijet:

Nužnosti koje proističu iz kelimei šehadeta:

Nije dovoljno samo izgovoriti kelimei šehadet, nego se mora spoznati njegovo značenje i raditi spram toga. Ono što nužno proističe iz svjedočenja da je samo Allah dostojan obožavanja jeste nevjerovanje u sve ono što se obožava pored Njega, vjerovanje u Njega kao jedinog Gospodara i Boga koji zaslužuje obožavanje, uz iskreno robovanje Njemu. Allah Uzvišeni je rekao: ***Onaj ko ne vjeruje u taguta, a vjeruje u Allaha - drži se za najčvršću vezu, koja se neće prekinuti.*** [El-Bekare, 256] Svjedočiti da je Muhammed Allahov poslanik podrazumijeva vjerovanje u ono što je rekao, pokornost u onome što je naredio ili zabranio i robovanje Allahu onako kako je pojasnio.

Diskusija

Zbog čega iz svjedočenja da nema boga dostojnog obožavanja osim Allaha proističe negiranje svega onoga što se pored Njega obožava?

Podijelite sa svojim kolegama razloge zbog kojih neki ljudi izmišljaju razne vrste bogova i pozivaju ​​ljude da ih obožavaju.

Među racionalnim argumentima koje je Allahov poslanik Ibrahim, alejhisselam, iznio u diskusiji sa svojim narodom bilo je i njegovo pitanje: ***Kako možete obožavati one koje sami klešete?*** [Es-Saffat, 95]

Pitanja za završnu provjeru i procjenu

Tačno

Netačno

Ako znaš da je Allah Bog univerzuma, onda je ovo dovoljno da prihvatiš islam:

U svjedočenju da je Muhammed, sallallahu 'alejhi ve sellem, Allahov poslanik, dovoljno je da se u njega vjeruje, bez pokoravanja:

Nakon gledanja ovog klipa ,,Ko je Muhamed” spomeni neke aspekte veličine ličnosti poslanika Muhameda, sallallahu 'alejhi ve sellem, i analiziraj načine kojima su neprijatelji islama pokušali narušiti njegov autoritet.

Pregledavajući ovu stranicu «Isus u Kur'anu - jesusandquran.com», spomeni odnos poslanika Muhameda prema poslaniku Isau (Isusu), mir i blagoslov neka su na njih.

Skenirajte bar kod da posjetite stranicu

##### Četvrta lekcija

##### **Vjerovanje**

##### Predgovor

Musliman se često osjeća smireno i spokojno kada uči Kur'an ili obožava Svemogućeg Allaha kroz namaz ili druge ibadete. Ovaj osjećaj koji neke prožima i dovodi ih na velike razine radosti i sreće, jedan je od efekata vjerovanja koji motiviše muslimana da cijeli svoj život posveti Allahu. To je život u kojem se sa željom i ljubavlju pridržava Njegovih naredbi i u potpunosti izbjegava Njegove zabrane, iskazujući Mu u svemu tome pokornost i poslušnost. U ovoj lekciji ćemo naučiti o konceptu vjerovanja, njegovim stubovima i plodovima.

Šta je to iman?

Iman je potvrda srcem i jezikom onoga što je došlo od Allaha, srčana predanost samo Njemu, uz ljubav, nadu i strah, te i činjenje dobrih djela. Allah Uzvišeni je kazao: ***O vi koji vjerujete, vjerujte u Allaha i Poslanika Njegova, i u Knjigu koju On Svome Poslaniku objavljuje i u knjige koje je objavio prije. A onaj koji ne bude vjerovao u Allaha, i u meleke Njegove, i u knjige Njegove, i u poslanike Njegove, i u Posljednji dan - daleko je zalutao***. [En-Nisa', 136]

Diskusija

Koja je razlika između nade i straha?

Stubovi imana:

Iman se temelji na šest stubova, a to su:

1. Vjerovanje u Allaha: Musliman vjeruje u postojanje Svemogućeg Allaha, u Njegova imena i svojstva, da je On Gospodar ovog ogromnog univerzuma, njegov Stvoritelj, Vlasnik svega u njemu, upravitelj svega što se na njemu dešava i opskrbitelj Svojih robova. Pored toga, musliman vjeruje da nema boga osim Njega koji zaslužuje da bude obožavan, i da je opisan atributima savršenstva.

2. Vjerovanje u meleke: Musliman vjeruje u postojanje časnih meleka, da ih je Svemogući Allah stvorio, da Ga obožavaju i da Mu ne iskazuju neposlušnost u onome što im naređuje, te vjeruje u njihove osobine i funkcije spomenute u Kur'anu i Sunnetu.

3. Vjerovanje u objavljene knjige: Musliman vjeruje da je Allah Svojim robovima poslao knjige od Sebe preko Svojih poslanika, koje je poslao da ljudima pokažu Pravi put i poduče ih njihovoj vjeri. Između ostalih, Svemogući Allah objavio je Tevrat Musau sinu Imranovom, Zebur Davudu, Indžil Isau sinu Merjeminu, i Kur'an Muhammedu, neka je na sve njih Allahov mir i blagoslov. Također, musliman vjeruje da je Kur'an posljednja objava koja bdije nad ostalima.

4. Vjerovanje u poslanike, neka je na njih Allahov mir i blagoslov: Musliman vjeruje da je Svemogući Allah poslao poslanike njihovim narodima i podržao ih čudima koja ukazuju na njihovu iskrenost, da ih je poslao kao donosioce radosnih vijesti vjernicima i kao upozoritelje nevjernicima, te da ih pouče njihovoj vjeri. Oni kojima su poslani moraju im se pokoravati i slijediti ih. Također, musliman vjeruje da je Muhammed, sallallahu 'alejhi ve sellem, posljednji poslanik i njihov pečat.

5. Vjerovanje u Sudnji dan: Musliman vjeruje u Kijametski dan, vjeruje da će Allah tog dana oživjeti mrtve iz njihovih grobova i pozvati ih na obračun za njihova djela, te ih nagraditi ili kazniti. Neki od njih će ući u Džennet, a neki u Vatru.

6. Vjerovanje u odredbu: Musliman vjeruje da sve što se dešava u ovom univerzumu, bilo dobro ili zlo, da je po odredbi Svemogućeg Allaha, koji je to znao i zapisao u ploči pomno čuvanoj. Također, vjeruje da se ništa ne dešava u ovom univerzumu osim onoga što Allah Svemogući hoće i želi.

Pripisivanje druga Allahu (širk):

To je vjerovanje u božanstvonost nekoga drugoga mimo Svemogućeg Allaha, ili približavanje nekome drugome sa bilo kojim oblikom obožavanja. To je veliki grijeh i veliki zločin, koji Allah neće oprostiti, o čemu u Kur'anu stoji: ***Allah neće oprostiti da Mu se neko drugi smatra ravnim, a oprostiće manje grijehove od toga kome On hoće. A onaj ko drugog smatra Allahu ravnim čini, izmišljajući laž, grijeh veliki.*** [En-Nisa', 48]

Pod Knjigom i Sunnetom misli se na Časni Kur'an i hadise poslanika Muhammeda, sallallahu 'alejhi ve sellem, jer su oni dva glavna izvora islamskog vjerozakona.

Ploča pomno čuvana: To je knjiga u kojoj su zapisane odredbe vezane za stvorenja do Sudnjeg dana.

Plodovi i rezultati vjerovanja

Plodovi vjerovanja su mnogobrojni, a neki od njih su:

* Smirenost duše: Vjera čini dušu vjernika smirenom, zadovoljnom sa Allahom i svojom sudbinom i čini je takvom da se boji samo Njega.
* Poznavanje Svemogućeg Allaha: Vjernik poznaje svog Gospodara, Njegova imena, svojstva i postupke, a to znanje povećava njegovu privrženost Njemu Uzvišenom.
* Veličanje Allaha: što vjernik više poznaje svog Gospodara, to mu se više povećava veličanje Njega, ljubav i nada prema Njemu, te strah i strahopoštovanje spram Njegove veličine.
* Osjećaj Allahove dobrote i blagodati prema Njegovim robovima: poslao im je poslanike i objavio knjige, s ciljem da pronađu pravi put ka istinskoj vjeri.
* Ljubav prema melekima, jer oni čine ibadet Allahu i pokoravaju Mu se.
* Ljubav prema poslanicima, jer ih je Allah odabrao da dostave Njegove poslanice ljudima.
* Ulaganje truda u ibadetu: Sve što je vjerovanje jače, ibadet se više čini.
* Dobar i ugodan život: vjernik je zadovoljan onim što mu je Allah odredio, zna da su sve nevolje koje ga zadese na ovom svijetu uzdizanje njegovog stepena i iskupljenje za njegove grijehe, a također se nada blagodatima i uživanjima koje je Allah pripremio za Svoje vjerne robove na ahiretu.

Čovjeka ne treba zavarati ovaj svijet. Ovozemaljski život je privremen i on je put u vječni život na onome svijetu.

* Razotkrivanje praznovjerja: Vjera razotkriva i poništava mnoga praznovjerja.
* Ulazak u Džennet: To je prebivalište vječnog uživanja koje ne prestaje, a Svemogući ga je Allah odredio za Svoje robove vjernike.
* Kader: To je Allahova odredba svega u praiskonu, te Njegovo znanje o vremenu kada će se nešto desiti i na koji način.

Moje zabilješke:

Spomeni neke od plodova vjerovanja koje si osjetio nakon prelaska na islam:

Značenje vjerovanja u poslanike jeste da vjeruješ samo u Muhammeda, sallallahu 'alejhi ve sellem.

Tačno

Netačno

Nakon gledanja ovog klipa (Ko je Allah?), reci nešto o veličini Stvoritelja.

Pogledaj ovaj odlomak (Šest osnova vjere) i navedi tragove koje na vas ostavlja vjerovanje u svaki od tih šest principa.

Lični raspored

Obrazovni cilj

Stepen efikasnosti i napretka

Ne

Slab

Dobar

Odličan

1. Znate li odgovore na pitanja o ljudskom postojanju?

2. Možete li na jednostavan način objasniti značenje islama?

3. Znate li kako se prelazi na islam?

4. Da li razumijete značenje kelimei šehadeta?

5. Možete li pojasniti nužnosti koje proističu iz kelimei šehadeta?

6. Da li znate temelje vjerovanja?

7. Možete li objasniti značenje vjerovanja u Allaha?

8. Možete li objasniti značenje vjerovanja u meleke?

9. Možete li objasniti značenje vjerovanja u objavljene knjige?

10. Možete li objasniti značenje vjerovanja u poslanike?

11. Možete li objasniti značenje vjerovanja u Sudnji dan?

12. Možete li objasniti značenje vjerovanja u odredbu?

13. Znate li kako pravilno izgovoriti kelimei šehadeta?

14. Znate li kako novi musliman jača svoju vjeru?

15. Da li osjećate ljubav prema islamu u svom srcu?

**Druga nastavna jedinica**

**Časni Kur'an**

Lekcije

## Prva lekcija

##### **Upoznajte se sa Kur'anom**

##### Predgovor

Kada je Allah poslao poslanike da pozovu svoje narode u ispravnu vjeru, dao im je neka nadnaravna djela (mu'džize) sa kojima su dokazivali istinitost svog poslanstva. Međutim, nadnaravna djela prijašnjih poslanika završila su se istekom njihovog vremena. Što se tiče posljednjeg Allahovog poslanika, sallallahu 'alejhi ve sellem, On mu je dao nadnaravno djelo koje se odnosilo na njegov narod, ali i na sve ostale ljude. To nadnaravno djelo je Allahova Knjiga koja je sačuvana i nakon preseljenja Poslanika, sallallahu 'alejhi ve sellem, na onaj svijet, jer Allah je garantovao njeno očuvanje. U ovoj lekciji naučit ćemo neke vrijednosti Kur'ana.

1. Šta je to Kur'an?

Plemeniti Kur'an je riječ Svemogućeg ِAllaha koju je objavio Svom poslaniku Muhammedu, sallallahu 'alejhi ve sellem, i to je posljednja objavljena Allahova knjiga, nakon koje je prestala objava.

Vrijednost učenja Kur'ana:

Allahov poslanik, sallallahu 'alejhi ve sellem, je rekao: **„Ko prouči jedan harf iz Allahove Knjige imat će nagradu, a nagrada se deseterostruko uvećava. Ja ne kažem da je Elif-lam-mim harf, nego elif je harf, lam je harf i mim je harf.“** Hadis bilježi Tirmizi, br. 2910, sa ispravnim lancem prenosilaca. Poslanik, sallallahu 'alejhi ve sellem, je također kazao: **,,Učite Kur’an, jer on će se zauzimati za svoje sljedbenike na Sudnjem danu!“** Bilježi ga Muslim u svom Sahihu, br. 804.

Objavljene knjige: To su knjige koje je Allah spustio i dao svojim vjerovjesnicima. Musliman vjeruje u ove knjige, da su one od Allaha Svemogućeg, i da je On rekao ono šta je u njima, onako kako Mu priliči, slavljen neka je. Među ovim knjigama su i: Zebur koji je objavljen Davudu, Tevrat koji je objavljen Musau, Indžil koji je objavljen Isau, mir neka je nad njima. Ove knjige su izobličavane i mijenjane kroz vijekove.

Kur'an je hrana za dušu i razum. Časni Kur'an se podjednako obraća ljudskim umovima i dušama. Obraća se umu kroz:

Razumsko rasuđivanje i dokazivanje. Svevišnji je rekao: ***Da Zemljom i nebesima upravljaju drugi bogovi, a ne Allah, poremetili bi se. Pa nek je uzvišen Allah, Gospodar Arša, od onoga što Mu pripisuju!*** [El-Enbija: 22] Podsticaj razuma na razmišljanje o Allahovim dokazima i znamenjima. Uzvišeni je rekao: ***Eto, tako vam Allah objašnjava propise da biste razmislili.*** (El-Bekare: 219) Osuda onih koji ne koriste razum i ne razmišljaju. Allah Uzvišeni kaže: ***Misliš li ti da većina njih hoće da čuje ili da nastoji shvatiti? Kao stoka su oni, čak su još dalje s Pravog puta skrenuli.*** [El-Furkan: 44]

On se obraća njihovim dušama i emocijama kroz:

Izražavanje o emocionalnim osjećanjima, njihovo isticanje i prikazivanje u mnogim slučajevima. Svevišnji je rekao***: Ima ljudi koji su mjesto Allaha kumire prihvatili, vole ih kao što se Allah voli, ali pravi vjernici još više vole Allaha.*** [El-Bekare: 165] Podsjećanje na ljudske emocije, i objašnjenje njihovih dobrih i loših efekata. Uzvišeni je rekao: ***Ti ćeš, sigurno, naći da su vjernicima najljući neprijatelji jevreji i mnogobošci; i svakako ćeš naći da su vjernicima najbliži prijatelji oni koji govore: Mi smo kršćani, zato što među njima ima svećenika i monaha i što se oni ne ohole.*** [El-Ma’ide: 82] Promicanje ljubaznosti i blagosti u misionarstvu. Svevišnji je rekao: ***Na put Gospodara svoga mudro i lijepim savjetom pozivaj i s njima na najljepši način raspravljaj!*** [En-Nahl: 125] Uključivanje imanskih značenja u propise vjere. Uzvišeni kaže: ***I vi ste prije bili kao oni, pa vam je Allah darovao milost Svoju.*** [En-Nisa', 94]. Upotreba riječi koje utiču na dušu i izazivaju iskrena osjećanja. Uzvišeni je rekao: ***Zar vam ne bi bilo drago da i vama Allah oprosti?*** [En-Nur: 22] Uzvišeni ponekad u Kur’anu objedini oba načina obraćanja u jednom ajetu: mentalni i duhovni. Obraćanje koje je usmjereno razumu kako bi se uvjerio, a istovremeno tu je i obraćanje koje podstiče emocije. Svemogući je rekao: ***O ljudi, sjetite se blagodati kojom vas Allah obasipa! Postoji li, osim Allaha, ikakav drugi stvoritelj koji vas s neba i iz zemlje opskrbljuje?! Osim Njega nema drugog boga, pa kuda se onda odmećete?!*** [Fatir: 3]

Diskusija

Koje ste ajete čitali prije nego što ste prešli na islam? I kako je to utjecalo na vas?

Kur'an je koncept i način života

Plemeniti Kur'an je riječ Gospodara svjetova, koji je stvorio sve ljude, koji zna o njima više od njih samih, i zna šta im koristi, a šta šteti. Zato je Uzvišeni Allah učinio da Kur'an, kao pečat Njegovih objavljenih knjiga, bude putokazna knjiga koja ljudima prikazuje sistem i način njihovog života.

O tome svjedoče sljedeće tačke:

Širina tema kojima se bavi: on se bavi ljudskim životom sa njegova tri aspekta: lični, porodični i društveni.

Sveobuhvatnost njegovih tema: on obuhvata: vjerovanje, obredoslovlje, običaje, društvene i finansijske odnose, mentalne, emocionalne i fizičke aspekte, međunarodne odnose, mir i rat i dr.

Pravda: To je knjiga koja nalaže pravdu u svim okolnostima, čak i sa neprijateljima, i zabranjuje nepravdu u svim njenim oblicima.

Plemeniti Kur'an ocrtava način života ljudi, pojašnjava im njihova prava i dužnosti. Kur'an je sve to pojasnio na jedan sveobuhvatan način iz kojeg se vidi da njegovo zakonodavstvo važi i odgovara za svako vrijeme i mjesto.

Musliman se treba truditi i imati volju i želju da uči Kur'an i izučava njegove propise.

Kur'anska kazivanja o vjerovjesnicima:

Časni Kur'an je pun kazivanja o prethodnim vjerovjesnicima i njihovim narodima, počevši od Adema - mir neka je na njega - pa do Nuha, Huda, Saliha, Šuajba, Ibrahima, Ismaila, Ishaka, Jakuba, Musaa, Isa i drugih poslanika, mir neka je na sve njih. Časni Kur'an spominje kazivanja o njima, zbog mudrosti od kojih su:

* Pojašnjenje da je vjera svih vjerovjesnika jedna, a njena osnova je iskazivanje jednoće Allaha Uzvišenog.
* Pružanje utjehe i podrške Poslaniku Muhammedu, sallallahu 'alejhi ve sellem, jer ono što se dogodilo njemu, dogodilo se i vjerovjesnicima prije njega.
* Utjeha i podrška vjernicima, jer nedaće koje njih pogađaju, pogađale su i dobre Allahove robove prije njih.
* Uzimanje poruka i pouka iz njih, jer su to stvarne i realistične priče.

Vježba

Stavite svaku od sljedećih fraza u odgovarajuće mjesto, shodno njihovoj povezanosti.

Allahov govor

Zauzima se za one koji ga uče

Naređuje blagost u pozivanju

Poziva u korištenje razuma

Koristi izraze koji ostavljaju utisak na dušu

Zadnja objavljena knjiga

Objavljen je vjerovjesniku Muhammedu, sallallahu 'alejhi ve sellem

Neke od osobina Kur'ana:

Neke vrijednosti Kur'ana:

Časni Kur'an

Nadnaravnost Kur'ana

Arapski nevjernici poricali su Kur'an, pa ih je Allah izazvao da sačine nešto slično njemu, ili jednoj njegovoj suri ili čak nešto što je slično deset njegovih ajeta, a oni to nisu bili u stanju učiniti.

* Broj sura: 114 sura
* Njegov izvor: Kur'an je objavio Allah Uzvišeni Poslaniku, sallallahu 'alejhi ve sellem, preko meleka Džibrila.
* Objava Kur'ana: Uzvišeni Allah objavljivao je Kur'an postepeno, 23 godine, u Mekki i Medini.
* Jezik Kur'ana: Kur'an je objavljen na arapskom jeziku
* Broj ajeta: 6236 ajeta

Imena Kur'ana: Allah ga je nazvao određenim imenima, među kojima su: Kur'an, Kitab (Knjiga), Furkan (rastavljač istine od neistine), Zikr (opomena) i tako dalje.

Njegove glavne teme: Među najvažnijim temama koje se obrađuju u Časnom Kur'anu:

* Govor o Allahovoj jednoći i osuda širka.
* Govor o potpunosti stvaranja univerzuma ukazuje na Uzvišenog Tvorca.
* Kur'anska kazivanja koja su puna pouka i opomena.
* Govor o početku stvaranja i proživljenju ljudi nakon smrti, te njihovoj nagradi i kazni za djela koja su činili.
* Odgoj i propisivanje zakona za vjernike.
* Kur'an se obraća umu kroz racionalno razmišljanje o pojavama.

Tačno

Netačno

Zbog čega je objavljen Kur'an?

Pregledajte ovu web stranicu «alnaba.ws», zatim spomenite neke dokaze koji ukazuju na istinitost i autentičnost Kur'ana, a usto navedite i neke aspekte njegove nadnaravnosti.

Kur'an je objavljen:

1) Svim vjerovjesnicima.

2) Muhammedu, sallallahu 'alejhi ve sellem.

## Druga lekcija

##### **Tumačenje kratkih sura**

##### Predgovor

Sura Al-Fatiha je najveličanstvenija sura Kur'ana, a Allahov Poslanik, sallallahu 'alejhi ve sellem, u mnogim hadisima istakao je njene vrijednosti. To je sura koju svaki musliman mora naučiti napamet, jer ona je jedina sura koja se mora učiti u svakom namazu. U ovoj lekciji osvrnut ćemo se na ovu suru, naučiti napamet njene ajete i proučiti njihova značenja. Također, upoznat ćemo se sa nekoliko kraćih sura koje sadrže velika značenja.

Sura Fatiha - značenje sure:

U ime Allaha Milostivog, Samilosnog. Počinjem da učim Kur'an u ime Allaha i uz Njegovu pomoć, jer On jedini zaslužuje da istinski bude obožavan. Opisan je milošću koja obuhvata sva stvorenja, te i posebnom milošću koja obuhvata samo vjernike. Hvala Allahu Gospodaru svjetova, Iskazivanje pohvale Allaha, kroz njegova savršena svojstva i blagodati kojima je obasuo stvorenja, jer On je jedini dostojan svih oblika zahvale. On je Gospodar svih stvorenja, koji ih je stvorio nakon što nisu postojala, njima upravlja i stanja im popravlja. Milostivom, Samilosnom Er-Rahman: Onaj koji iskazuje opću milost prema svim stvorenjima. Er-Rahim: Onaj koji ukazuje posebnu milost prema vjernicima. Vladaru Dana sudnjeg Vladar na Danu kada će se vršiti obračun za djela, te dati adekvatna nagrada ili kazna. ***Samo Tebe obožavamo i samo od Tebe pomoć molimo.*** Gospodaru, Tebe jedinog obožavamo i u svim stvarima od Tebe pomoć tražimo, jer u Tvojoj ruci je sve. Uputi nas na Pravi put Uputi nas na pravi put i učvrsti nas na njemu dok Te ne sretnemo, a taj put je islam, jasan put koji vodi ka Allahovom zadovoljstvu i Njegovim džennetima. na put onih kojima si blagodati podario, a ne na put onih na koje se srdžba izlila, niti na put onih koji su zalutali. To je put onih koje si počastio sa uputom kao što su poslanici, njihovi pomagači i oni koji ih u tome slijede. Takvi su istinski upućeni i na tome ustrajni.

I udalji nas sa puta onih na koje si srdit, onih koji su znali istinu i nisu postupali po njoj, i udalji nas od puta onih koji su izgubljeni, koji zbog svog neznanja nisu bili upućeni na pravi put.

Milostivi prema svim stvorenjima

Samilosni posebno prema vjernicima

Diskusija

Koja su sredstva koja nam pomažu u pamćenju sure El-Fatiha?

Sura El-Ihlas- značenje sure:

***Reci: On je Allah- Jedan! Reci – o Poslaniče – onima koji su te pitali o opisu tvoga Gospodara: On je Allah koji je jedinstven u božanstvu i gospodarenju, nema istinskog boga osim Njega. Allah je Utočište svakom! On je Allah koji je savršen u Svojim atributima, Onaj kome se stvorenja usmjeravaju tražeći da im ispuni njihove potrebe, Onaj koji je neovisan o stvorenjima. Nije rodio i rođen nije, On je Allah koji nema dijete, ni sina ni kćeri, i nema oca, odnosno nije rođen. i niko Mu ravan nije!*** On nema među stvorenjima sličnoga Sebi, ni u Biću, ni imenima, ni u svojstvima ni u djelima.

Sura El-Felek - značenje sure:

***Reci:*** ***Utječem se Gospodaru svitanja, Reci - O Poslaniče -: Tražim utočište i tražim sklonište kod Allaha, Gospodara svitanja. Od zla onoga što On stvara. Od zla svih stvorenja, koje vidimo i koje ne vidimo. I od zla mrkle noći kada razastre tmine, i od zla noći kada sve prekrije sa svojom tamom, te zla i uznemiravanja koje u sebi nosi. I od zla smutljivca kad smutnje sije, od zla sihirbazica koje pušu u čvorove praveći sihr. I od zla zavidljivca kad zavist ne krije!*** I od zla zavidnika koji želi da nestane blagodat u kojoj uživa onaj kome zavidi i kome želi da se dogodi zlo. Felek - svitanje: pojava zore.

Gasek: velika noćna tmina

Sura En-Nas: značenje sure:

***Reci:*** ***Tražim zaštitu Gospodara ljudi, Reci - O Poslaniče -: Tražim utočište od Allaha i Njemu pribjegavam, jer On je Gospodar ljudi, koji jedini može sve. Vladara ljudi, Vladar svih ljudi, koji upravlja svim njihovim poslovima. Boga ljudi, Bog svih ljudi, za njih ne postoji božanstvo koje zaslužuje da se obožava osim Njega. od zla šejtana napasnika, Od uznemiravanja šejtanskog, koji im šapuće kada su nemarni, a to ne može učiniti kada spominju Allaha. koji zle misli unosi u srca ljudi - Onaj koji širi loše misli u srcima ljudi, te manipuliše njihovim osjećajima i mislima. od džina i od ljudi!*** Od šejtana među džinima i ljudima.

Sura El-Kafirun- značenje sure:

***Reci: O vi nevjernici, Reci – o Poslaniče – onima koji ne vjeruju u Allaha i Poslanika Njegova: O vi koji u Allaha ne vjerujete! ja neću obožavati one koje vi obožavate, Ja ne obožavam lažne bogove koje vi obožavate; kao što su idoli i drugi. A ni vi nećete obožavati Onoga koga ja obožavam. Niti vi obožavate pravoga Boga kojeg ja obožavam, a On je jedini dostojan obožavanja. Ja nisam obožavao onoga koga ste vi obožavali, niti sam ja obožavatelj lažnih bogova koje vi obožavate. A ni vi ne obožavate Onoga koga ja obožavam. Niti vi obožavate pravoga Boga kojeg ja obožavam, a On je jedini dostojan obožavanja. Vama - vaša vjera, a meni - moja!*** Vi imate svoju vjeru koje se pridržavate, a ja imam svoju vjeru koje se pridržavam.

Nevjernik: onaj koji ne svjedoči jednoću Allaha i ne slijedi poruku poslanika Muhammeda, sallallahu 'alejhi ve sellem.

Diskusija

Šta je tema koju ističu sure El-Ihlas i El-Kafirun?

Sura El-Kevser – značenje sure:

Mi smo ti, uistinu, Kevser dali, Mi smo ti, o Poslaniče, dali mnogo nebrojenih dobara na ovom i onom svijetu, a od toga je rijeka Kevser u Džennetu. Zato se Gospodaru svome klanjaj i kurban kolji. Zato se iskreno klanjaj svome Gospodaru i iskreno kurban bolji. Obožavaj samo Njega koji nema sudruga i kurban kolji samo u Njegovo ime, ne pripisujući Mu sudruga, kao vid zahvalnosti za to što ti je ukazao ogromnu počast i dao ti veliko dobro. onaj koji tebe mrzi sigurno će on bez spomena ostati. Onaj ko te mrzi i ko mrzi ispravnu vjeru s kojom si poslan, takav je najponiženiji, bez spomena i lišen svakog dobra.

Onaj ko te mrzi, to je onaj ko mrzi tebe i ko mrzi ispravnu vjeru s kojom si poslan.

Sura El-Asr – značenje sure:

Tako mi vremena - Allah se kune vremenom u kojem se zbivaju radnje sinova Ademovih, bile dobre ili loše, čovjek, doista, gubi. Ljudi su na gubitku i u propasti. Samo ne oni koji vjeruju i dobra djela čine, i koji jedni drugima istinu preporučuju i koji jedni drugima preporučuju strpljenje. Osim onih koji budu vjerovali u Allaha i činili dobra djela, savjetovali jedni druge da se čvrsto drže istine i da budu postojani u njoj, te da budu strpljivi u tome.

Lični raspored

1. Možete li objasniti šta je Kur'an?

2. Možete li zamisliti odnos između Kur'ana i života?

3. Znate li zašto je Allah u Kur'anu kazivao o vjerovjesnicima?

4. Da li razumijete opće značenje sure El-Fatiha?

5. Da li razumijete opće značenje sure El-Ihlas?

6. Da li razumijete opće značenje sure El-Felek?

7. Da li razumijete opće značenje sure En-Nas?

8. Da li razumijete opće značenje sure El-Kafirun?

9. Da li razumijete opće značenje sure El-Kevser?

10. Da li razumijete opće značenje sure El-Asr?

11. Možete li pravilno pročitati (proučiti) suru El-Fatiha?

12. Jeste li uspjeli naučiti napamet suru El-Fatiha?

13. Možete li pravilno pročitati (proučiti) suru El-Ihlas?

14. Jeste li uspjeli naučiti napamet suru El-Ihlas?

15. Možete li pravilno pročitati (proučiti) suru El-Felek?

16. Jeste li uspjeli naučiti napamet suru El-Felek?

17. Možete li pravilno pročitati (proučiti) suru El-Felek?

18. Jeste li uspjeli naučiti napamet suru En-Nas?

19. Možete li pravilno pročitati (proučiti) suru El-Kafirun?

20. Jeste li uspjeli naučiti napamet suru El-Kafirun?

21. Možete li pravilno pročitati (proučiti) suru El-Kevser?

22. Jeste li uspjeli naučiti napamet suru El-Kevser?

23. Možete li pravilno pročitati (proučiti) suru El-Asr?

24. Jeste li uspjeli naučiti napamet suru El-Asr?

25. Da li osjećate značenje sura koje ste učili?

# Treća nastavna jedinica

Ibadeti (obredoslovlje)

Lekcije

## Prva lekcija

##### **Ibadet (obredoslovlje)**

##### Predgovor

Musliman u svome životu prakticira brojne ibadete kojima se približava svome Stvoritelju, slavljen neka je, a svi ti ibadeti su vid veličanja Allaha i pokoravanja Njemu i nikome drugome. Što više srce muslimana veliča Svemogućeg Allaha, to je očigledniji efekat i trag na njegove ibadete. Pravi musliman je onaj koji sav svoj život, uključujući rad i spavanje, potčinjava Uzvišenom Allahu, sprovodeći Njegove riječi: Reci: ***Namazi moji, i obredi moji, i život moj, i smrt moja doista su zarad Allaha, Gospodara svjetova. koji nema sudruga. To mi je naređeno i ja sam prvi musliman*** [El Enam: 162-163] U ovoj lekciji ćemo naučiti o značenju ibadeta, njegovim vrstama, uslovima njegove ispravnosti i njegovim stepenima.

Značenje ibadeta.

Ibadet: To su djela koja je Allah propisao muslimanima da Mu se približe. Ibadet uključuje sve radnje i riječi koje Allah voli, bilo da su vidljivi, kao ibadeti tijela, poput namaza i hadža, ili nevidljivi, kao što su djela ili ibadeti srca, kao što su: ljubav prema Allahu, strah i nada, te i drugi ibadeti srca. Rob vjernik može pretvoriti svoje navike i uobičajene radnje u ibadet, ukoliko pri tome ima ispravnu i iskrenu namjeru. Ako svojim jelom, pićem i spavanjem ima namjeru da ojača tijelo kako bi mogao da uradi djelo koje predstavlja pokornost Allahu, tada će imati nagradu.

Vrste ibadeta

Postoji nekoliko vrsta ibadeta:

* Srčani ibadeti: Ovi ibadeti čine se srcem, poput ljubavi, straha, nade, skrušenosti i tako dalje.
* Fizički ibadeti: Ovi ibadeti čine se tijelom, poput namaza, zekata, hadža i tako dalje.
* Ibadeti ostavljanja: Musliman se približava svome Gospodaru ostavljajući ono što je zabranjeno, kao što je sustezanje od konzumiranja alkohola i bluda, ili ostavljanje nekih dozvoljenih stvari u određenim trenucima, kao što je nekonzumiranje jela i pića dok se posti.
* Nada: To je radovanje zbog Allahove dobrote milosti i želja za Njegovim dobročinstvom i davanjem, uz ulaganje truda i pouzdanja u Allaha Uzvišenog.
* Skrušenost (Poniznost): To je stanje u kojem je duša mirna, a misli nisu ometane tokom ibadeta, poput obavljanja namaza. Tragovi skrušenosti vidljivi su na tijelu.

Uslovi da bi ibadeti bili primljeni:

Dva su uslova da bi ibadet bio primljen: Prvi: iskrenost u ime Allaha, u smislu da musliman čini ibadet kako bi se samo Allahu približio, bez pripisivanja druga ili pretvaranja. Drugo: usklađenost sa Allahovim zakonom. Musliman obavlja ibadet onako kako je Svemogući Allah propisao i onako kako ga je činio Poslanik, sallallahu 'alejhi ve sellem.

Pretvaranje ili pokazivanje odnosi se na to da musliman, prilikom činjenja ibadeta, ima namjeru da ga ljudi primijete i da ga za to pohvale.

Diskusija

Šta će licemjer izgubiti napuštanjem iskrenog odnosa prema Allahu?

Stepeni ibadeta:

Ibadeti se razlikuju po stepenu. Među njima ima onih koji su obavezni za svakog muslimana kao što je namaz. Pored toga, postoje ibadeti koje samo neki muslimani moraju učiniti, kao što je zekat koji je obavezan za bogate, a ne i za siromašne. Imaju i ibadeti koji su poželjni, a ne obavezni, kao što su dove i zikrovi koji se izgovaraju nakon namaz.

Vježba

Stavite svaki od sljedećih ibadeta u odgovarajuću kategoriju prema stepenu u islamu:

Ikindija namaz

Jutarnji zikrovi

Dobročinstvo prema roditeljima

Hadž

Post

Ramazan

Zekat

Obaveza svakome muslimanu

Obaveza samo nekim muslimanima

Pohvalno djelo, a nije obaveza

Gledajući ovaj odlomak: (Why do i surrender to Allah?) razgovarajte o rezultatu koji musliman dobiva fokusirajući se samo na ono što Allah želi i na iskrenosti u svim djelima.

Prihvatanje dobrog djela uslovljeno je iskrenošću u ime Allaha i usklađenošću sa Njegovim zakonom.

Tačno

Netačno

## 

## Druga lekcija

##### **Čistoća**

##### Predgovor

Islam poziva ka čistoći i naglašava da musliman treba voditi računa o svojoj ličnoj higijeni, te je ovu stvar učinio vidljivim simbolom vjere. Valjanost mnogih ibadeta povezao je sa postizanjem čistoće muslimana, što je jedna od karakteristika vjernika, i jedna od odlika po kojoj se musliman razlikuje od drugih. U ovoj lekciji ćemo naučiti značenje čistoće, njene vrste i neke propise vezane za nju.

Značenje čistoće

Čistoća

Obožavanje Allaha Uzvišenog

Namjera da učinjeno djelo bude radi pokornosti i približavanja Allahu.

Uklanjanjem nečistoće

Nečistoća je šerijatski opis ili stanje koje se odnosi na dijelove tijela prilikom čega se uklanja nečistoća.

Uklanjanje prljavštine

To su nečiste stvari koje je šerijat naredio da se očiste i uklone, poput mokraće i izmeta.

Dodatno čitanje

Da biste saznali više o propisima čistoće, pročitajte knjigu Čistoća u islamu, koja je dostupna u prodavnici Osoul na nekoliko međunarodnih jezika.

Skenirajte bar kod da preuzmete knjigu

Vrste čistoće:

Postoje dvije vrste čistoće

1. Materijalna (fizička) čistoća

To je uklanjanje nečistoće i čišćenje mjesta gdje se ona nalazi.

2. Duhovna (apstraktna) nečistoća

Sa njom se otklanjaju razlozi koji sprječavaju namaz, a to biva pranjem dijelova tijela ili pranjem cijelog tijela.

Materijalna ili fizička čistoća ostvaruje se abdestom ili kupanjem.

Abdest je pranje određenih dijelova sa vodom.

Kupanje je pranje cijelog tijela sa vodom.

Za čiščenje se koristi čista voda: morska voda, rijeke, bunari ili bilo koja druga voda koja nije pomiješana sa nečistoćama.

Propisi vezani za čistoću

Osnovno pravilo kod stvari jeste čistoća. Nečistim se ne proglašava ništa osim ono što je šerijat učinio nečistim.

Da bi se očistilo tijelo ili odjeća, dovoljno je da se ukloni vodom ili nekim drugim sredstvom koje čisti.

Ako osoba uđe u kupatilo radi potrebe, bolje je da se mjesto iz kojeg izlazi mokraća ili izmet očisti vodom, a dozvoljeno je očistiti se i maramicom ili nečim drugim što uklanja nečistoću.

Diskusija

Na šta ukazuje naglasak na neophodnost čistoće kod muslimana i održavanja lične higijene?

Odaberi tačan odgovor

Čistoća ili čišćenje znači:

a) Uklanjanje nečistoće

b) Uklanjanje prljavštine

c) Sve spomenuto

Pranje cijelog tijela vodom naziva se:

a) abdest

b) kupanje (gusul)

c) tejemmum

U općem smislu, postoje dvije vrste čistoće:

a) Materijalna (fizička) i duhovna (apstraktna)

b) abdest i tejemmum

c) abdest i gusul

## Treća lekcija

##### **Abdest**

##### Predgovor

Abdest u islamu dobija na značaju zbog svoje bliske povezanosti sa namazom, koji je najveći obred islama. Zbog toga, musliman bi morao uložiti trud da se poduči kako da ga uzima na ispravan način. U ovoj lekciji ćemo naučiti značenje abdesta, razlozima koji ga čine obaveznim, djelima koja ga kvare i ispravnom načinu uzimanja istog.

Značenje abdesta

Abdest: pranje lica, ruku, nogu i potiranje po glavi na određen način.

Kada je abdest obavezan?

Pod ovim se podrazumijevaju ibadeti za čije činjenje je abdest uslov i zbog kojih ga je obaveza imati, a kada ga čovjek izgubi, zabranjeno mu je da ta djela čini:

1. Namaz

2. Tavaf oko Ka'be

3. Dodirivanje Kur'ana.

Hades ili pravna nečistoća: To je stanje koje čovjeku zabranjuje da obavlja namaz prije nego se očisti i ono nije nešto opipljivo, poput prljavštine. Postoje dvije vrste pravne nečistoće: Prva vrsta je vezana za obavezu uzimanja abdesta kako bi se uklonilo to stanje, a druga vrsta se uklanja samo putem kupanja.

Kako se uzima abdest?

Postupak uzimanja abdesta je sljedeći:

1. Treba srcem donijeti namjeru da želi abdestiti i izgovoriti: Bismillah.

2. Pranje šaka vodom, počevši od desne.

3. Pranje usta tako što se voda ubaci, a onda se promućka i izbaci. To se naziva (ar. madmada)

4. Pranje nosa tako što se voda ubaci u njega (ar. istinšak), a nakon toga izbaci ispuhivanjem.

5. Pranje cijelog lica, od mjesta gdje niče kosa na vrhu čela, do podbratka, uz pranje i brade na licu ukoliko je ima, te pranje područja od jednog uha do drugog.

6. Pranje ruku od vrha prstiju do iznad lakta, počevši od desne ruke.

7. Nakon toga će se pokvasiti šake, a onda potrati glava, počevši od čela do potiljka, a zatim nazad.

8. Potiranje ušiju tako što se kažiprsti ubace u uši, a iza ušiju se potire palčevima.

9. Pranje stopala do iznad nožnih članaka (izbočena kost), počevši od desne noge.

Koliko se puta peru dijelovi tijela?

Sunnet je da se svaki dio pere tri puta osim potiranja glave i ušiju, jer to se čini samo jednom. Dozvoljeno je i ostale dijelove oprati samo jednom, pod uslovom da se opere cijeli dio.

Postupci koji kvare abdest

Abdest se kvari sa jednim od četvero:

* Izlazak nečega iz dva otvora, poput vjetra, mokraće, izmeta, sperme ili vlažnoće koja se pojavljuje uslijed strasti i požude.
* Gubitak svijesti putem sna ili opijanja.
* Strastveno i izravno dodirivanje spolnog organa, dakle, bez bilo kakve pregrade i pokrivača.
* Konzumiranje mesa kamile.

Dodatno čitanje

Pogledajte ovaj film o tome kako se uzima abdest, u produkciji Osoul centra.

Skenirajte bar kod da pogledate video

Diskusija

Spomeni neka sredstva i pomagala za učenje abdesta i njegovo ispravno uzimanje.

Kada moram ponoviti abdest?

Ako musliman uzme abdest, osnovni princip jeste da njegov abdest ostaje validan sve dok mu se ne desi ono zbog čega mora ponovo uzeti abdest, a to je već spomenuto.

Vježba

Stavite svaku od sljedećih fraza u odgovarajuće mjesto, shodno njihovoj povezanosti.

Izlazak mokraće

Dodirivanje Kur'ana

San

Namaz

Tavaf oko Ka'be

Dodirivanje polnog organa sa strašću i požudom.

Jedenje mesa kamile

Stvari za koje se uslovljava abdest:

Postupci koji kvare abdest:

Potiranje po čarapama (mestvama)

Ako osoba koja ima abdest obuje čarape na obje noge, onda mu je dozvoljeno da ih samo potare mokrim šakama po gornjem dijelu stopala i nema potrebe da ih skida i pere noge. Tri uvjeta su potrebna za ovo:

Prvi: da su čarape ili mestve obučene na čistoću (nakon abdesta).

Drugi: Da čarape ili mestve prekrivaju stopalo do iznad članaka.

Treći: Da period potiranja ne pređe 24 sata za onoga ko nije putnik, a 72 sata za putnika.

Period potiranja počinje od trenutka prvog potiranja.

Poredajte sljedeće radnje abdesta, počevši od prve:

a) potiranje glave.

b) ispiranje usta.

c) pranje lica.

d) potiranje ušiju.

e) pranje stopala.

f) pranje šaka.

Spomenite ibadete za koje je abdest obavezan:

a) namaz.

b) post.

c) dodirivanje mushafa.

d) ezan.

e) tavaf.

Odaberi tačan odgovor

Spomeni broj djela koja kvare abdest:

a) 2

b) 3

c) 4

## Četvrta lekcija

##### **Obredno kupanje (gusul)**

##### Predgovor

Postoje slučajevi u kojima abdest nije dovoljan za obavljanje ibadeta, nego je obaveza uzeti gusul, odnosno okupati se, a u ovoj lekciji ćemo naučiti značenje gusula, razlozima zbog kojih je isti obavezan i načinu kupanja.

Značenje kupanja (gusula)

Gusul označava pranje cijelog tijela vodom sa namjerom uklanjanja velike nečistoće

Kako da se kupamo?

Prilikom kupanja treba vodom obuhvatiti cijelo tijelo, uz pranje usta i nosa. Ukoliko se musliman ovako okupa, uklonio je veliku nečistoću.

Velika nečistoća je ona vrsta nečistoće zbog koje je obaveza okupati se i nije dovoljno samo abdest uzeti. Postoji nekoliko vrsta te nečistoće:

1. Džunupluk: stanje u kojem se nalaze muškarac i žena nakon spolnog odnosa ili strastvenog izlaska sperme, pa makar to bilo i bez odnosa.

2. Hajz: krv koja se javlja kod žene tokom mjesečnog ciklusa.

3. Nifas: krv koja se javlja kod žene tokom postporođajnog ciklusa.

Način potpunog kupanja:

Ukoliko se musliman želi okupati na potpun način, treba poduzeti sljedeće korake:

1. Srcem donijeti namjeru za kupanje, a onda oprati spolni organ vodom.

2. Abdestiti kao za namaz.

3. Oprati vodom cijelo tijelo.

Kada je kupanje obavezno?

Muslimanu je kupanje obavezno u tri slučaja:

Prvi: Strastveni izlazak sperme, bilo na javi ili snu.

Drugi: Spolni odnos, bez obzira da li se desio izlazak sperme ili ne.

Treći: Izlazak krvi usljed menstrualnog ili postporođajnog ciklusa. Nakon što se okonča taj ciklus, kupanje je obavezno.

Diskusija

Na šta ukazuje smjernica za kupanje s ciljem uklanjanja velike nečistoće?

Šta je zabranjeno da radi osoba koja je džunup (nakon izlaska sperme)?

Džunupluk je stanje nakon spolnog odnosa ili izlaska sperme nakon kojeg je obaveza okupati se, a osoba koja je u tom stanju naziva se džunup. U tom stanju, takvoj osobi zabranjuje se:

1. Namaz

2. Tavaf oko Ka'be.

3. Dodirivanje ili nošenje mushafa

4. Boravak u mesdžidu

5. Učenje Kur'ana

Tejemmum

Ako osoba, koja želi da uzme abdest ili gusul, ne može to učiniti jer nema vode, ili zato što ne može koristiti vodu zbog bolesti ili nečeg drugog, onda joj je propisano da umjesto toga učini tejemmum na sljedeći način: Donijet će nijjet u srcu za tejemmum, potom će jednom dodirnuti svojim šakama zemlju, onda će sa ostatkom zemlje (prašine) na šakama potrati po licu, a nakon toga potrati šake.

Šta da radim ako nađem vodu nakon uzimanja tejemmuma?

Ako musliman nađe vodu ili bude u mogućnosti da je koristi, njegova čistoća se poništava i nakon toga mora uzeti abdest ili gusul.

Potrebno je da voda obuhvati cijelo tijelo kako bi gusul bio ispravan i kako bi time uklonio nečistoću.

Gusul je obavezan kada se sperma pojavi tokom spavanja, kao i prilikom ispuštanja iste u budnom stanju.

Džunubu nije dozvoljeno sjediti u mesdžidu.

Tačno

Netačno

Muslimanu je tejemmum propisan kada:

a) nije u mogućnostiti koristiti vodu.

b) nema vode.

c) sve spomenuto.

## Peta lekcija

##### **Propisi koji se tiču žene**

##### Predgovor

Svemogući Allah izdvojio je žene sa nekim osobinama i karakteristikama koje ih razlikuju od muškaraca. Također, propisao im je neke ibadete koji nisu propisani muškarcima. U ovoj lekciji ćemo učiti o nekim odredbama i propisima koji se odnose na muslimanke.

Položaj žene u islamu:

Primjeri propisa koji se odnose na poštovanje žena u islamu:

Islam je ženi dao pravo nasljedstva u pravednoj i dostojanstvenoj podjeli, izjednačavajući muškarca sa ženom u nekim situacijama, te praveći razliku među njima u nekim drugim, a to sve zavisi shodno njenom srodstvu i troškovima izdržavanja.

Izjednačio je muškarca i ženu u mnogim različitim pitanjima, uključujući sve imovinsko-finansijske odnose.

Dao je ženi pravo da bira muža.

Dao joj je pravo da zadrži svoje prezime i čast pripadnosti svome ocu, tako da se njena loza nakon udaje ne mijenja, nego ostaje vezana za oca i njenu porodicu.

Muškarac je dužan da se brine o ženi i troši na nju bez prigovora, ako je ona jedna od onih koje je dužan da izdržava, kao što su supruga, majka i kćerka.

Islam ističe čast i vrijednost služenja slabašnoj ženi koja nema nikoga, čak i ako nije član tvoje rodbine. Islam podstiče na brigu o njoj i to je učinio jednim od najboljih djela kod Allaha.

Dodatno čitanje (aktivnost)

Pogledajte ovaj video materijal koji predstavlja poređenje položaja žena u islamu i u nekim drugim religijama.

Skenirajte bar kod da pogledate video

Veza i odnos žene sa muškarcem

Veza žene sa muškarcem dijeli se u tri vrste:

1. da mu žena bude supruga:

Dozvoljeno im je da se međusobno gledaju, te da se naslađuju. Allah je nazvao supružnike odjećom, on je odjeća njoj, a ona je odjeća njemu, čime se divno iskazuje psihička, emocionalna i fizička vezu među njima.

2. da mu žena bude mahrem (veoma bliska rodbina)

Mahrem je ona osoba koju muškarac nikada i ni u kojim okolnostima ne može oženiti, poput: majke, sestre, sestrine kćerke, bratove kćerke, očeve sestre, majčine sestre, punice. Njima je dozvoljeno da se pred svojim mahremima pojave u određenim ukrasima, gdje se pokazuju ruke, vrat, kosa i slično, bez prelaženja granica.

3. Da mu žena bude strankinja (ne bliži član rodbine):

To je svaka žena koja nije mahrem, bez obzira da li bila dio rodbine (amidžina kćerka, tetkina kćerka, bratova žena, rodice) ili ne bila dio rodbine. Islam je postavio pravila ponašanja između muškarca i žene, poput obaveze pokrivanja, zabrane osamljivanja, i sl.

Pokrivanje žene muslimanke.

Allah je samo ženi, a ne i muškarcu, propisao hidžab, jer žena svojom pojavom više privlači muškarca nego muškarac ženu. Granice tog hidžaba sadržane su u pokrivanju cijelog tijela pred muškarcima koji joj nisu mahrem. Ona može da oblači odjeću raznih oblika i boja, uz pridržavanje sljedećih uslova:

1. da pokriva ono što je obaveza pokriti

2. da bude širok, a ne uzak, pa da oslikava tijelo.

3. da ne bude proziran, tako da se ne vidi boja kože ispod njega.

4. da nije sam po sebi ukras.

Vrste krvi koja izlazi iz žene

Iz tijela žene izlaze dvije vrste krvi:

1. Krv u menstrualnom ciklusu: to je prirodna krv koja iz tijela žene izlazi svaki mjesec uglavnom, i traje nekoliko dana. Naziva se mjesečnim ciklusom.

2. Krv u postporođajnom ciklusu: to je prirodna krv koja iz tijela žene izlazi nakon poroda i traje čak i do 40 dana.

Propisi vezani za menstrualni i postporođajni ciklus

Uzvišeni Allah objavio je nekoliko propisa vezanih za žene u menstrualnom i postporođajnom ciklusu.

Jedan od tih propisa jeste da žena u tom periodu ne smije obavljati namaz, niti joj je on tada obavezan, a također, nije obavezna da te namaze naklanja.

Također, u tom periodu nije joj dozvoljeno postiti, ali je obavezna da nakon njega naposti dane koje nije postila tokom ramazana.

To je period kada joj nije dozvoljeno imati spolni odnos. Kada se završi taj period i kada se žena okupa, tada joj spolni odnos postaje dozvoljen. Međutim, u tom periodu dozvoljeno je supružnicima da uživaju na druge načine, mimo spolnog odnosa.

Nakon što krv prestane teći, žena se mora okupati, kako je to već ranije rečeno.

Dodatno čitanje (aktivnost)

Da biste saznali više o islamu koji poštuje žene, pročitajte knjigu (Žene u okrilju islama), koja je dostupna u Osoul storiju na nekoliko međunarodnih jezika.

Skenirajte bar kod da preuzmete knjigu

Diskusija

Predstavite neke mudrosti koje proističu iz činjenice da je islam oslobodio ženu određenih obaveza.

Pitanja za završnu provjeru i procjenu

Tačno

Netačno

Islam nalaže muškarcu da se brine o ženi i da je izdržava, bez prigovaranja.

Nije uslov da hidžab bude širok.

Kada ženi prođe menstrualni ciklus, mora se okupati prije nego počne klanjati.

Menstrualna krv je prirodna krv koja izlazi iz tijela žene nakon poroda.

Žena muslimanka ima obavezu prekriti cijelo tijelo od:

a) drugih žena

b) muškaraca koji joj nisu mahremi

c) svekra

Žena nakon menstrualnog i postporođajnog ciklusa mora nadoknaditi:

a) namaz

b) post

c) sve spomenuto

## Šesta lekcija

##### **Namaz**

##### Predgovor

Namaz je najvažnije obilježje vjere koje musliman mora naučiti i u praksu sprovesti. Allahov Poslanik, sallallahu 'alejhi ve sellem, podučio nas je načinu obavljanja namaza onako kako je Allah zadovoljan. U ovoj lekciji naučit ćemo koji su to obavezni namazi, njihovom položaju, uslovima i ispravnom načinu obavljanja istih.

Šta je to namaz?

Namaz je svakodnevni ibadet koji sadrži određene riječi i pokrete putem kojih se musliman nastoji približiti svome Gospodaru. Obavlja se pet puta tokom dana i noći.

Namaz je drugi islamski temelj (stub).

Položaj namaza

Namaz, između ostalog, ima sljedeće karakteristike:

* Namaz je drugi temelj vjere, odmah nakon kelimei šehadeta.
* Namaz je ibadet koji se mora obavljati u svim okolnostima: zdravlje, bolest, sigurno stanje, strah.
* Namaz je ibadet kojim se musliman odlikuje u odnosu na nevjernika.

Zbog čega klanjamo?

Klanjamo iz razloga što je to obaveza koja je propisana muslimanima.

Neke mudrosti i koristi namaza:

Namaz je veza između muslimana i njegovog Gospodara.

Namaz kod muslimana jača volju i odlučnost.

Namaz donosi duševno olakšanje i smiraj od ovosvjetskih briga.

Namaz uljepšava ponašanje i udaljava čovjeka od loših djela.

Uslovi namaza

Uslovi za obavljanje namaza:

Čistoća: koja obuhvata čistoću tijela i mjesta gdje se klanja, kao i čišćenje od pravne nečistoće, putem abdesta i gusula.

Pokrivanje avreta: avret je sve ono što je obaveza pokriti pred ljudima. Kada je riječ o namazu, avret muškarca kojeg je obavezan pokriti jeste od pupka do koljena. Po pitanju žene, njen avret u namazu jeste cijelo tijelo osim lica i šaka.

Okretanje prema kibli: To je smjer prema časnoj Ka'bi koja se nalazi u Mekki. Onome koji želi obaviti namaz, obaveza je da se okrene prema njoj.

Nastup namaskog vremena: Namaz nije ispravan ukoliko se obavi prije nastupa vremena, niti ga je dozvoljeno odgoditi van njegovog vremena. Najbolje je da se namaz obavi na početku njegovog vremena.

Pet obaveznih namaza

Uzvišeni Allah naredio je Svojim robovima da klanjaju pet puta tokom dana i noći, a to su sljedeći namazi:

Sabah-namaz

Prvo vrijeme sabaha namaza biva sa nastupanjem zore.

Vrijeme sabah namaza okončava se izlaskom Sunca.

Broj rek'ata sabahskog farza: dva

Podne-namaz

Prvo vrijeme podne namaza biva kada Sunce dođe u zenit i počne da se sredinom dana malo naginje prema zapadu.

Vrijeme podne namaza završava se kada se izjednači sjenka nečega sa njegovom dužinom.

Broj rek'ata podnevskog farza: četiri

Ikindija-namaz

Prvo vrijeme ikindije namaza biva kada se izjednači sjenka nečega sa njegovom dužinom.

Ikindijsko vrijeme završava se zalaskom Sunca.

Broj rek'ata ikindijskog farza: četiri

Akšam-namaz

Prvo vrijeme akšama nastupa zalaskom Sunca.

Akšam se završava kada nestane rumenila (crvenila) na nebu.

Broj rek'ata akšamskog farza: tri

Jacija-namaz

Prvo vrijeme jacije jeste kada nestane rumenila (crvenila) na nebu.

Jacija se završava kada nastupi polovina noći.

Broj rek'ata jacijskog farza: četiri

Dodatno čitanje (aktivnost)

Pogledajte ovaj film o tome kako se obavlja namaz, u produkciji Osoul centra.

Skenirajte bar kod da pogledate video

Kako da klanjamo?

Kada musliman hoće da klanja, treba učiniti sljedeće:

1. Srcem donijeti namjeru za obavljanje namaza.

2. Stati i okrenuti se prema kibli, podići ruke (dlanove) naspram ramena ili ušiju, te kazati: Allahu ekber/Allah je najveći.

3. Staviti desnu ruku na lijevu, a onda proučiti neku od početnih dova, kao na primjer: SUBHANEKELLAHUMME VE BIHAMDIKE VE TEBAREKESMUKE VE TE'ALA DŽEDDUKE VE LA ILAHE GAJRUKE. ,,Slavljen neka si, Gospodaru moj. Tebi hvala pripada, slavljeno neka je ime Tvoje i uzvišeno veličanstvo. Nema istinskog boga osim Tebe.” Nakon toga proučiti: E'UZU BILLAHI MINEŠ-ŠEJTANIR-RADŽIM, BISMILLAHIR-RAHMANIR-RAHIM. ,,Utičem se Allahu od prokletog šejtana, u ime Allaha, Milostivog, Samilosnog.” Nakon toga treba proučiti suru Fatihu, a nakon nje izgovoriti: Amin, što znači: Allahu uslišaj naše dove! Nakon Fatihe treba proučiti nešto od onoga što čovjek zna napamet iz Kur'ana, suru ili makar jedan ajet.

4. Potom će podići ruke u visini ramena ili ušiju, izgovoriti: Allahu ekber, i učiniti pregibanje (ruku') u namazu. Kada se savije, stavit će ruke (šake) na koljena, a leđa i glavu će poravnati. Tokom ruku'a proučit će tri puta: Subhane Rabbijel-Azim/Slavljen je moj Uzvišeni Gospodar!

5. Potom će se ponovo vratiti i podići u položaj stajanja, dižući ruke naspram ramena, izgovarajući: Semi'allahu limen hamideh/Allah se odaziva onome ko Ga hvali. Potom će dok stoji izgovoriti: Rabbena ve lekel-hamd/Gospodaru naš, neka Ti je hvala.

6. Nakon toga past će ničice (na sedždu), stavljajući na tlo: čelo, nos, dlanove, koljena i vrhove nožnih prstiju. U tom stanju će tri puta izgovoriti: Subhane Rabbijel-E'ala/Slavljen je moj Svevišnji Gospodar!

7. Poslije sedžde podići će glavu, izgovarajući: Allahu ekber. Sjest će na lijevo stopalo, a desno držati uspravljeno (podignuto uspravno), stavit će šake na natkoljenice i tokom sjedenja u tom položaju proučiti: Rabbigfirli/Gospodaru moj, oprosti mi!

8. Poslije toga ponovo će spustiti glavu na sedždu kao i prvi put, i spuštajući se izgovoriti: Allahu ekber. Na drugoj sedždi treba da čini isto što se čini i na prvoj.

9. Poslije druge sedžde ponovo će se vratiti u stanje stajanja, na drugi rek'at, izgovarajući: Allahu ekber. Drugi rek'at obavlja se kao i prvi.

10. Nakon druge sedžde na drugom rek'atu, sjest će kao što se sjedi između dvije sedžde i proučiti će: ,,Et-tehijjatu lillahi ves-salavatu vet-tajjibatu, es-selamu 'alejke ejjuhen-nebijju ve rahmetullahi ve berekatuhu, es-selamu 'alejna ve 'ala 'ibadillahis-salihin, ešhedu en la illahe illallah, ve ešhedu enne muhammeden abduhu ve resuluhu.” Ovo se naziva prvi tešehhud. Nakon toga će reći: ,,Allahumme salli 'ala Muhammmedin ve 'ala ali Muhammed, kema sallejte 'ala Ibrahime ve 'ala ali Ibrahim, inneke hamidun medžid, ve barik 'ala Muhammedin, ve 'ala ali Muhammed, kema barekte 'ala Ibrahime ve 'ala ali Ibrahim, inneke hamidun medžid: Allahu moj, smiluj se Muhammedu, i njegovoj porodici, kao što si se smilovao Ibrahimu, i njegovoj porodici. Zaista si Ti Hvaljeni i Vječni. Allahu moj, blagoslovi Muhammeda i njegovu porodicu, kao što si blagoslovio Ibrahima i njegovu porodicu. Doista si Ti Hvaljen i Vječan.” Ovaj salavat naziva se ,,Ibrahimov”.

11. Potom će glavu okrenuti desno i kazati: Esselamu 'alejkum ve rahmetullah, a onda lijevo i isto će kazati. Time je namaz okončan.

Ovo je način obavljanja namaza kada su u pitanju dvorek'atni namazi, poput sabaha i džume. Međutim, kada se radi o trorek'atnim (akšam) ili četverorek'atnim (podne, ikindije i jacija), u tom slučaju, nakon prvog tešehhuda ustaje se s ciljem klanjanja i ostalih rek'ata. Dodatni rek'ati se obavljaju kao i prvi rek'at, s tim što se ne uči ništa nakon Fatihe. Kada to završi, treba sjesti kao što je sjedio i nakon drugog rek'ata, izgovoriti riječi prvog tešehhuda, potom Ibrahimov salavat, a onda predati selam.

Džuma-namaz

Uzvišeni Allah naredio je muslimanima da u petak klanjaju poseban namaz koji se zove (džuma namaz), a ima poseban karakter i posebne uslove, te predstavlja alternativu podne namazu za taj dan.

Muslimani se tog dana okupljaju u džamiji gdje im imam drži dvije hutbe, a nakon toga klanjaju dva rek'ata na kojima se naglas uči Kur'an.

Onaj ko želi prisustvovati džumi, propisano mu je da se prije odlaska na istu okupa i da što više porani. Nije dozvoljeno izostaviti džumu osim uz opravdanje. Onaj ko izostavi džumu, klanjat će podne četiri rek'ata i na njima će u sebi (tiho) učiti Kur'an.

Žena i putnik nisu obavezni klanjati džumu.

Diskusija

Razmotrite sa svojim kolegama neke od izazova sa kojima se musliman suočava, a koji ga sprečavaju da klanja namaz na vrijeme, i kako se ti izazovi mogu prevazići.

***O vjernici, kada se u petak na namaz pozove, kupoprodaju ostavite i pođite namaz obaviti; to vam je bolje, neka znate!*** (El-Džumu'ah, 9)

Tačno

Netačno

Muslimanu je dozvoljeno klanjati farz prije njegovog vremena.

Vrijeme sabaha završava se izlaskom Sunca.

Spomeni dva ibadeta koja su specifična za dan džume.

Kakav je uticaj pet dnevnih namaza na svakodnevni život muslimana?

Posjetite ovu web stranicu: islamicfiqh.net/en, te porazgovarajte o propisu napuštanja namaza u islamu.

Dio tijela kojeg je muškarcu obaveza pokriti u namazu:

a) Cijelo tijelo, osim lica, ruku i stopala.

b) Od pupka do koljena.

c) Od ramena do koljena.

Smjer u kojem se treba okrenuti tokom namaza:

a) sjever

b) zapad

c) Ka'ba

Klanjač na sedždi uči:

a) Subhane Rabbijel-Azim

b) Subhane Rabbijel-E'ala

c) Rabbig-firli

## 

## Sedma lekcija

**Zekat**

**Predgovor**

Od davnina, ljudska bića na ovoj zemlji žive na različitim nivoima. Među njima ima bogatih koji posjeduju mnogo imetka, a ima i siromaha koji nemaju za osnovne potrebe. Sve je to jedna od Allahovih zakonitosti u ovom univerzumu. Islam je obavezao bogate da izdvajaju iz svojih imetaka s ciljem da pomognu siromašnima i oslobode ih tereta siromaštva. Islam je pozvao muslimana da dijeli svoj imetak i više od onoga što mu je obaveza, a za to su određene velike nagrade koje će musliman dobiti za života i nakon smrti. Također, islam poziva na dobročinstvo prema siromašnima u svakom trenutku i u svakoj prilici, te podstiče da se nahrane gladni i obuku oni koji odjeće nemaju, a sve kako bi se muslimanska zajednica držala na okupu i bila onakva kako to Svemogući Allah želi. U ovoj lekciji ćemo učiti o pravilima zekata, načinu izdvajanja i imetku na koji se zekat izdvaja.

1. Šta je to zekat?

Zekat je izdvajanje određene količine imetka iz imovine bogatih, koja se daje siromasima. Zekat je treći islamski temelj.

Dodatno čitanje (aktivnost)

Pogledajte ovaj vizuelni materijal koji govori o zekatu i njegovom utjecaju na društvo, u produkciji Osoul centra.

Skenirajte bar kod da pogledate video

Zbog čega dajemo zekat?

Zekat dajemo kako bismo sproveli naredbu Uzvišenog Allaha.

Neke mudrosti i koristi zekata:

Prvo: Čišćenje duše od njene ovisnosti o imetku i od škrtosti.

Drugo: Uvećanje imetka, jer zekat ne umanjuje imetak, nego ga povećava i donosi mu bereket (blagoslov).

Treći: Pomoć potrebnima, siromašnima, nevoljnicima i dr.

Na koju vrstu imetka se daje zekat?

Zlato i srebro

Novac

Poljoprivredni plodovi.

Stoka

Trgovačka roba

Trgovačka roba: sve ono što je pripremljeno za prodaju, bilo da se radi o kući, dućanu, autu, životinji i sl.

Stoka: kamile, krave, ovce (koze).

Kako se daje zekat na novac?

Musliman daje zekat na svoj novac jednom u hidžretskoj godini, iznos zekata je 2,5%, a zekat daje siromašnima i potrebnima.

Vježba

Stavite svaku od sljedećih fraza u odgovarajuće mjesto, shodno njihovoj povezanosti.

Zlato i srebro

Ručni sat.

Svota novca

Kućni namještaj.

Kokoš.

Sitna stoka (ovce, koze).

Voćnjak sa jabukama.

Musliman je dužan dati zekat na:

Ovaj imetak ne podliježe zekatu:

Diskusija

Koji su rezultati ukoliko bi svi bogati izdvojili zekat?

Pogledajte ovaj klip “Zašto muslimani daju zekat?”, a zatim porazgovarajte o velikom značaju izdvajanja zekata.

Musliman mora dati zekat na svoj novac:

a) jednom tokom života.

b) jednom tokom godine.

c) jednom tokom mjeseca.

Iznos zekata na novac:

a) 25%

b) 10%

c) 2.5%

## Osma lekcija

##### **Post**

##### Predgovor

Post je jedan od ibadeta kojega je Svemogući Allah naredio svim narodima, a u islamu se ta dužnost obavlja kao vid pokornosti Uzvišenom. U ovoj lekciji ćemo naučiti šta se podrazumijeva pod postom, djelima koja ga kvare i neke od njegovih najvažnijih propisa.

Šta je to post?

Post je ibadet putem kojeg se musliman ustručava od hrane, pića i spolnog odnosa, od zore do akšama.

Post mjeseca ramazana četvrti je islamski temelj.

Zbog čega postimo?

Musliman posti iskazujući time pokornost Allahu i sprovodeći Njegovu naredbu.

Neke mudrosti i koristi posta:

* Ostvarivanje bogobojaznosti povećanim činjenjem ibadeta i umanjivanjem grijeha.
* Solidarnost sa stanjem siromaha i potrebnih koji osjećaju glad.
* Oslobađanje duše od okova strasti i njeno uvježbavanje na samokontrolu.

Allah Uzvišeni naredio je post, kako muslimanima ovog ummeta, tako i prijašnjim narodima. O tome u Kur'anu stoji: "O vjernici! Propisuje vam se post, kao što je propisan onima prije vas, da biste bili bogobojazni." (El-Bekare, 183)

Postupci koji kvare post

Postač se mora suzdržavati od niza postupaka koje ako uradi, poništit će svoj post, a to su:

1. Jelo i piće, uključujući uzimanje intravenskih injekcija.

2. Namjerno izbacivanje sjemena, bilo sa ili bez snošaja. Snošaj tokom dana u ramazanu je težak grijeh.

3. Namjerno povraćanje.

Post žene pokvaren je prilikom:

4. Izlaska krvi uslijed menstrualnog i postporođajnog ciklusa.

Blagoslovljeni mjesec ramazan

Ramazan je deveti mjesec u hidžretskoj godini i on je blagoslovljeni mjesec u kojem je Allah objavio Kur'an svome poslaniku Muhammedu, sallallahu 'alejhi ve sellem. Svemogući Allah učinio je da u njemu post danju i namaz noću budu razlogom opraštanja grijeha. Također, Uzvišeni Allah odlikovao je ovaj mjesec jednom noći koja je bolja od hiljadu mjeseci, a zove se Lejletul-kadr (Noć kadra). Onaj koji tu noć provede u spominjanju Allaha i namazu, bit će mu oprošteni prijašnji grijesi.

Muslimani klanjaju teravih namaz u mjesecu ramazanu, i to je jedan od ramazanskih sunneta koji se klanja nakon jacije-namaza

Kome je dozvoljeno izostaviti post u ramazanu?

Uzvišeni Allah dozvolio je prekid posta u danu mjeseca ramazana za nekoliko kategorija ljudi, a to su:

1. Bolesnik kojem bi post naštetio.

2. Starija osoba koja nije u mogućnosti da posti.

3. Putnik tokom putovanja.

4. Žena u menstrualnom i postporođajnom ciklusu.

5. Trudnica i dojilja koje strahuju za sebe ili svoje dijete.

Nekoliko napomena o postu:

* Ko prekine post u ramazanu, a ima opravdanje, onda treba svaki od tih dana napostiti poslije ramazana.
* Ako bolesnik prekine post zbog bolesti za koje nema realne nade da će ozdraviti, tada s njega spada odgovornost napaštanja ramazanskog posta, a za svaki dan koji nije postio treba nahraniti po jednog siromaha.
* Ako starija osoba uopće nije u stanju da posti, tada s njega spada odgovornost napaštanja ramazanskog posta, a za svaki dan koji nije postio treba nahraniti po jednog siromaha.
* Muslimani prekidaju svoj post zalaskom sunca, a mnogi među njima trude se da prirede iftar drugima i da zajedno s njima iftare.

Gledajući ovaj klip: (Zašto muslimani poste ramazan) porazgovarajte o koristima koje muslimani imaju od posta.

Allah je dozvolio prekid posta za nekoliko kategorija ljudi, spomenite neke od njih i popričajte o mudrostima toga.

Tokom posta musliman se mora uzdržavati od:

a) hrane i pića

b) spolnog odnosa

c) svega spomenutog

Spomeni broj postupaka koji kvare post:

a) 6

b) 5

c) 4

## Deveta lekcija

##### **Hadž**

##### Predgovor

Hadž je jedan od stubova islama, i jedan je od najboljih postupaka sa kojim se musliman približava Svemogućem Allahu. O njegovoj vrijednosti preneseni su mnogi hadisi Allahovog poslanika, sallallahu 'alejhi ve sellem, a u nastavku ove lekcije naučit ćete osnovne informacije o ovom velikom simbolu vjere.

Šta je to hadž?

Hadž je ibadet koji obavljaju oni muslimani koji su u mogućnosti, tako što se boravi u Mekki radi sprovođenja određenih ibadeta u mjesecu zul-hidždžetu, koji je posljednji mjesec hidžretske godine.

Hadž je peti islamki temelj.

Hidžretska godina: To je godina koja ukazuje na selidbu Poslanika iz Mekke u Medinu. Halifa Omer Ibn El-Hattab, radijallahu 'anhu, izabrao je godinu Poslanikove seobe kao početak računanja islamskog hidžretskog kalendara. Hidžretska godina ima dvanaest mjeseci, počevši od mjeseca (muharrema) i do kraja mjeseca (zul-hidždžeta). Muslimani su prihvatili ovaj kalendar za računanje svih događaja.

Zbog čega obavljamo hadž?

Musliman obavlja hadž kao vid odziva na poziv Svemogućeg Allaha da hodočasti Svetu kuću.

Neke mudrosti i koristi hadža:

- Povođenje za časnim vjerovjesnicima koji su obavljali hadž.

- Posvjećivanje ibadetu. Hadžija ostaje nekoliko dana u Mekki kako bi se posvetio raznim vrstama ibadeta.

- Susret sa ostalim muslimanima na svetim mjestima, upoznavanje s njima i izgradnja međusobnih odnosa.

Diskusija

Razgovarajte sa svojim kolegama koji su obavili hadž i upoznajte se sa njihovim osjećanjima prilikom obavljanja hadža.

Kome je hadž obavezan?

Hadž je obavezan jednom u životu za muslimane i muslimanke koji to mogu učiniti. Svako onaj ko može otići na hadž, ispunjavajući fizičke i materijalne (imovinske) uslove, dužan je to učiniti.

Nekoliko napomena vezanih za hadž:

Musliman ne može obaviti hadž osim na određenom mjestu (Mekka) i u određeno doba godine.

Hadž uključuje niz ibadeta koje musliman mora naučiti prije odlaska na hadž.

Hadž obavlja svake godine grupa muslimana iz različitih zemalja, u jedinstvenoj odjeći, tako da nema razlike između bogatih i siromašnih.

Gledajući ovaj klip: Zašto muslimani obavljaju hadž? Porazgovarajte o usklađenosti ibadeta hadža sa ljudskom prirodom.

Musliman obavlja obavezu hadža u:

a) mjesecu ramazanu

b) mjesecu zul-hidžetu

c) mjesecu decembru

Hadž je obavezan muslimanu:

a) jednom tokom života.

b) dva puta tokom života.

c) svaki put kada je u stanju.

Lični raspored ocjenjivanja

1. Da li sada razumiješ značenje ibadeta?

2. Da li si u stanju spomenuti uslove ispravnosti ibadeta?

3. Da li možeš spomenuti vrste ibadeta?

4. Da li razumiješ značenje čistoće?

5. Da li poznaješ vrste čistoće?

6. Da li si u stanju pojasniti način uzimanja abdesta?

7. Da li si upoznat sa postupcima koji kvare abdest?

8. Da li poznaješ propise vezane za potiranje po mestvama (čarapama)?

9. Da li poznaješ način uzimanja gusula (kupanja)?

10. Da li poznaješ postupke koji obavezuju kupanje?

11. Da li znaš šta džunup ne smije činiti?

12. Znate li koje vrste krvi izlaze iz žene?

13. Znate li koji su važni propisi o ženskoj krvi?

14. Razumijete li značenje namaza?

15. Razumijete li zašto klanjamo?

16. Znate li koji su uslovi za namaz?

17. Znate li kojih je pet dnevnih namaza?

18. Znate li kako se namaz obavlja?

19. Znate li propise vezane za džumu?

20. Jeste li shvatili značenje zekata?

21. Razumijete li zašto dajemo zekat?

22. Da li znate na koji se novac daje zekat?

23. Da li znate uslove zekata?

24. Možete li spomenuti vrste ljudi koji imaju pravo na zekat?

25. Razumijete li značenje posta?

26. Znate li zašto postimo?

27. Znate li koji je obavezan post?

28. Možete li kazati šta poništava post?

29. Možete li spomenuti kome je dozvoljeno prekinuti post u ramazanu?

30. Jeste li shvatili značenje hadža?

31. Da li razumijete zašto obavljamo hadž?

32. Da li znate ko je dužan obaviti hadž?

33. Da li možete pravilno uzeti abdest?

34. Da li se kupate na ispravan način?

35. Da li ste u stanju pravilno klanjati?

36. Da li osjećate lahkoću i jednostavnost islama?

# Četvrta nastavna jedinica

Islamski propisi

Lekcije:

## Prva lekcija:

##### **Odjeća**

##### Predgovor

Odjeća koju čovjek nosi predstavlja jednu od Allahovih blagodati prema njemu. Uzvišeni Allah kaže: ***O sinovi Ademovi, dali smo vam odjeću koja će pokrivati stidna mjesta vaša, a i raskošna odijela, ali, odjeća čestitosti, to je ono najbolje. - To su neki Allahovi dokazi da bi se oni opametili.*** [El Earaf: 26] U ovoj lekciji ćemo naučiti neke propise koji su tiču odijevanja.

Osnovno pravilo kod odjeće:

Osnovno pravilo kod odjeće jeste dozvoljenost. Dakle, nijedna odjeća nije zabranjena osim ona koja je zabranjena kur'ansko-hadiskim tekstom.

Osnovno pravilo kod međusobnih (društvenih) odnosa, u koje se ubraja i odijevanje jeste dozvoljenost. Ništa se ne zabranjuje bez dokaza. Za sve vrste odjeće koja je zabranjena, koja se spominje ovdje, navodi se zabrana iste u Kur'anu ili u sunnetu.

Diskusija

Koje se potrebe zadovoljavaju putem odijevanja?

Zabranjene vrste odjeće

Uzvišeni Allah zabranio je određene vrste odjeće, od kojih je:

* Odjeća koja ne pokriva stidno mjesto.
* Odjeća kojom se oponaša suprotan spol, poput toga da muškarci nose žensku odjeću ili obrnuto.
* Odjeća koja ukazuje na oholost i nadmenost.
* Odjeća raskoša i rasipništva.
* Muškarcima je zabranjena svila i nošenje zlata i srebra (osim srebrenog prstena).
* Odjeća kojom se oponašaju nevjernici, kao što je odjeća koja je specifična za njih, poput svećeničke odjeće.

Stidno mjesto muškarca proteže se od pupka do koljena. Žena se cijela mora pokriti ukoliko je pred muškarcima koji joj nisu bliska rodbina (mahremi), poput oca, sina, brata. Pred njima može otkriti ono što inače otkriva pred drugim ženama, poput lica, kose, vrata, ruku, potkoljenica.

Podijelite sa svojim kolegama neke razloge za zabranu određenih vrsta odjeće.

Poslanik, sallallahu 'alejhi ve sellem, zabranio je da muškarci oponašaju žene i obrnuto. Ova zabrana obuhvata odjeću i način govora i takva vrsta oponašanja ubraja se u velike grijehe za koje slijedi Allahova kazna za onoga ko ju čini i ne pokaje se. Islam želi i teži ka tome da muškarac ima svoju specifičnost u odnosu na ženu, a isto to traži i od žene. To je samo dokaz neiskaverenosti prirode i ispravnog promišljanja.

Vježba

Označi vrstu odjeće koja se zabranjuje samo muškarcima, a i onu koja je zabranjena i muškarcima i ženama:

Odjeća koja ne pokriva stidno mjesto.

Odjeća kojom se oponaša jedan od spolova.

Odjeća raskoša i rasipništva.

Odjeća oholosti i nadmenosti.

Nošenje svile i zlata.

Oponašanje nevjernika.

Diskusija

Mogu li modni trendovi, običaji, tradicija ili zakoni biti uporište kroz koje se određuje odgovarajuća odjeća za muškarca ili ženu?

Razmislite o zabranjenoj odjeći, a zatim razmislite o mudrostima koje su zahtijevale njihovu zabranu.

Odaberite tačan odgovor: Nošenje zlata je zabranjeno za:

a) muškarce

b) žene

c) djecu

Muškarcima je zabranjeno:

a) Odjeća od vune

b) Svilena odjeća

c) Sve spomenuto

Druga lekcija

##### **Hrana i piće:**

##### Predgovor

Muslimani gledaju na hranu i piće kao na jednu od Allahovih blagodati koje zahtijevaju zahvalnost, a jedan od načina te zahvalnosti jeste i njihovo korištenje radi činjenja ibadeta. U ovoj lekciji ćemo učiti o nizu pravila ponašanja vezanih za hranu i piće, a učit ćemo i o zabranjenoj hrani koju musliman mora izbjegavati.

Osnovno pravilo kod hrane i pića

Osnovno pravilo kod hrane i pića jeste dozvoljenost i ne zabranjuje se ništa osim ono u vezi čega je prenesena zabrana u Kur'anu i sunnetu. ***O ljudi, jedite od onoga što ima na Zemlji, ali samo ono što je dopušteno i što je prijatno.*** [El-Bekare, 168]

Zabranjene vrste hrane i pića

Allah Uzvišeni zabranio je određene vrste hrana i pića, od kojih su:

* Alkohol koji muti razum, a jedna od intencija islamskog vjerozakona jeste briga o razumu i njegovo čuvanje.
* Droge koje uništavaju um i tijelo.
* Životinja koja je uginula, a prije toga nije ispravno zaklana ili je zaklana bez spomena Allahovog imena.
* Svinjsko meso koje je nečisto i nije ga dozvoljeno konzumirati.
* Predatori, kao što su lavovi, tigrovi i lešinari.
* Životinje koje su žrtvovane za lažna božanstva.

Intencije šerijata: islamska nauka putem koje se spoznaju vjersko-pravni propisi i ciljevi (tajne, mudrost, razlozi), kao npr. pitanje: Zbog čega je Allah propisao određeni propis i koji je razlog i svrha propisivanja istog?

Koji su to uslovi da bi klanje životinje bilo šerijatski ispravno?

Šerijatski ispravno klanje jeste ona vrsta koja ispunjava sljedeće uvjete:

1. Da onaj koji kolje životinju bude musliman, Jevrej ili kršćanin, da je razborit i da ima namjeru izvršenja čina klanja.

2. Da je sredstvo kojim se kolje pogodno za klanje, u smislu da se njime može pustiti krv i da je toliko oštro da presiječe ono što treba presjeći, poput noža. Zabranjeno je koristiti bilo šta što ubija svojom težinom ili udaranjem u glavu životinje, ili spaljivanjem, kao što je strujni udar.

3. Da se spomene Allahovo ime (bismillah/u ime Allaha) kada se potegne nož prilikom klanja.

4. Rezanje onoga što se mora prerezati pri klanju: jednjaka, grla i vratnih vena, koje su dvije glavne i velike vene na vratu, ili presjecanjem troga od ova četiri spomenuta dijela.

Koji je propis konzumiranja morskih životinja?

Životinje koje žive samo u vodi, dozvoljeno je jesti, čak i ukoliko su uginule, kao što su ribe, rakovi i tako dalje, bilo da žive u morima, rijekama ili jezerima.

Dozvoljeno je loviti i jesti kopnene životinje koje nisu divlje životinje, pod uslovom da se prilikom lova spomene ime Allaha i da se zakolju ako se nađu žive.

Propisi vezani za meso koje se nudi u restoranima i trgovinama

1. Ono što nisu zaklali muslimani, Jevreji ili kršćani, nego su zaklali budisti, hinduisti i nereligiozni ljudi, biva zabranjeno. Ovaj propis uključuje ono što se nalazi u restoranima i prodavnicama u zemljama čiji stanovnici uglavnom nisu muslimani ili Jevreji i kršćani.

2. Ono što je na ispravan vjerski način zaklao musliman, Jevrej ili kršćanin, dozvoljeno je prema svetom slovu Kur'ana.

3. Ono što je ubio musliman, Jevrej ili kršćanin, na način koji nije propisan vjerom, poput omamljivanja, utapanja (tušenja), biva zabranjeno.

4. Osnovno pravilo jeste dozvoljenost mesa kojeg zakolju Jevreji i kršćani, kao i onog mesa koje se nalazi u njihovim restoranima i trgovinama, s tim što se treba potruditi da se izgovori bismilla prilikom jela. Muslimanu je najpreče da jede ono u šta je siguran da je dozvoljeno.

Diskusija

Pregledajte sa svojim kolegama neke od sajtova na internetu koji vam pomažu da nabavite hranu koja je dozvoljena u vašoj zemlji.

Propisi o zaklanim životinjama i njihovom mesu koje se prodaje u trgovinama i restoranima razlikuju se shodno vjerskoj pripadnosti osobe koja ih je zaklala.

Razmislite o zabranjenoj hrani, a zatim sagledajte mudrosti koje su zahtijevale njenu zabranu.

Tačno

Netačno

Ukoliko Jevrej ili kršćanin zakolju životinju, to meso je dozvoljeno, pa makar i ne spomenuli Allahovo ime prilikom klanja.

Nije dozvoljeno jesto meso životinje koja je uginula omamljivanjem (strujnim udarom).

## Treća lekcija

**Imovinski odnosi i poslovanja:**

Predgovor

Veličina islama ogleda se i u tome što uključuje sve aspekte ljudskog života, u šta ulazi i jasno definisanje i regulisanje međuljudskih odnosa, očuvanje njihovih prava i sprječavanje nepravde prema bilo kome od njih. U nužne rezultate ove brige ubraja se donošenje zakona i propisa koji regulišu finansijske (imovinske) odnose između njih. U ovoj lekciji učit ćemo o skupu odredbi i propisa koji se tiču imovinskih odnosa, te razlozima zabrane nekih od njih.

Šta su to imovinski odnosi?

Imovinski odnosi su odnosi u kojima se razmjenjuje imovina, bilo u zamjenu za drugu vrstu imovine, poput prodaje ili u zamjenu za određenu korist, poput iznajmljivanja, ili pak bez naknade, kao poklon.

Osnovno pravilo kod imovinskih odnosa:

Osnovno pravilo jeste dozvoljenost i zabranjeno je samo ono o čijoj zabrani postoji kur'ansko-sunnetski tekst.

Osnovno pravilo kod međusobnih odnosa, u koje se ubrajaju i imovinski odnosi, jeste dozvoljenost i zabranjeno je samo ono o čijoj zabrani postoji kur'ansko-sunnetski dokaz, za razliku od obredoslovlja gdje je osnovno pravilo nužnost postojanja dokaza da bi se neki obred (ibadet) mogao praktikovati.

Zabranjeni imovinski odnosi

Uzvišeni Allah zabranio je određene imovinske odnose, a među njima su:

* Bespravno uzimanje i korištenje tuđeg imetka, kao npr. putem obmane ili uzurpacijom.
* Prisila jedne od strana na posao i aktivnost koju ne želi izvršiti.
* Trgovanje stvarima štetnim za ljudsko zdravlje, kao što su alkohol, droge, duhan i tako dalje.
* Kamatna poslovanja koja označavaju posudbu određene vrste imetka pod uslovom da se vrati veća količina, kao na primjer 5%:
* Kupoprodaja nepoznate robe, kao npr. prodaja sanduka za koji se ne zna šta se u njemu nalazi.
* Kockanje i klađenje u kojem pobjednik nepravedno uzima novac (imetak) od gubitnika.

Razlozi zabrane određenih imovinskih odnosa i poslovanja

Najvažni razlozi za zabranu određenih imovinskih odnosa:

1. Nepravda

2. Kamata

3. Prevara

Diskusija

U svjetlu velikog broja imovinskih odnosa koje musliman prakticira u svom životu, kako može biti svjestan šta je dozvoljeno, a šta zabranjeno?

Vježba

Stavite svaku od sljedećih fraza u odgovarajuće mjesto, shodno njihovoj povezanosti.

Kupoprodaja alkohola

Mito i korupcija

Kupovina odjeće putem interneta (online)

Kupoprodaja štetnih stvari

Posudba novca pod uslovom da se vrati 10% više.

Kupoprodaja vode za piće

Takmičenja gdje učesnici ulažu novac kojeg na kraju dobije pobjednik.

Dozvoljeni imovinski odnosi i poslovanja

Zabranjeni imovinski odnosi i poslovanja

Kamata je jedan od najtežih imovinskih odnosa koje je islam zabranio, upravo zbog štete koju nanosi. Kamata se smatra velikim grijehom za kojeg je Allah pripremio izuzetno veliku kaznu.

Razmislite o zabranjenim imovinskim poslovanjima, a zatim sagledajte mudrosti koje su zahtijevale njihovu zabranu.

Tačno

Netačno

Kockanje je dozvoljeno pod uslovom obostranog pristanka.

Dozvoljeno je muslimanu da konzumira kamatna poslovanja ukoliko ima potrebe za tim.

## Četvrta lekcija

##### **Bonton ponašanja:**

##### Predgovor

Islam podstiče svoje sljedbenike da se okite lijepim ponašanjem. Poslanik, sallallahu 'alejhi ve sellem, u mnogim je hadisima poučio ljude važnosti morala, te je mnoge ibadete koje obavlja musliman spomenuo zajedno sa lijepim ponašanjem. Muslimanu sa lijepim moralom obećane su velike nagrade i na ovome i na onome svijetu. U ovoj lekciji učit ćemo o važnosti lijepog ponašanja u islamu, uz pojašnjenje nekih njegovih vrijednosti.

Lijepo ponašanje u islamu:

Lijepo ponašanje ima velik i značajan položaj u islamu. Ono je jedna od intencija kojima islam teži, te se ubraja u jedan od ciljeva zbog kojeg se desilo poslanstvo Muhammeda, sallallahu 'alejhi ve sellem. Lijepo ponašanje ima čvrstu vezu sa vjerovanjem. Najpotpuniji vjernici jesu oni sa najljepšim ponašenjem. Muslimanu je određena nagrada za lijepo ponašanje kao što mu je određena nagrada za namaz i post.

Diskusija

Kako se musliman treba ponašati prema drugima? Da li ovo ponašanje utiče na njihov sud o islamu?

Vrijednost lijepog ponašanja

Poslanik, sallallahu 'alejhi ve sellem, obavijestio nas je da će ljudi najviše ulaziti u Džennet zbog bogobojaznosti i lijepog ponašanja.

On, sallallahu 'alejhi ve sellem, nam je isto tako skrenuo pažnju na to da će lijepo ponašanje biti najteže djelo koje će se staviti na vagu kojom će se vagati dobra djela.

Rekao nam je da će ljudi sa najljepšim ponašanjem biti najbliži njemu po položaju na Sudnjem danu.

Vaga djela postavit će se na Sudnjem danu, na njoj će se vagati dobra i loša djela, njen oblik i veličinu mi ne poznajemo. Onaj čiji tas dobrih djela pretegne, ući će u Džennet, a onaj čiji tas loših djela bude teži, završit će u Vatri.

Vježba

Stavite svaku od sljedećih fraza u odgovarajuće mjesto, shodno njihovoj povezanosti.

Skrušenost (poniznost)

Osmijeh bratu muslimanu

Uklanjanje prepreke s puta

Iskrenost

Nada

Pomaganje drugih

Međusobna saradnja u dobročinstvu

Neki primjeri lijepog ponašanja

Neki primjeri srčanih ibadeta

Područja i polja ponašanja u islamu

Ponašanje u islamu ne odnosi se samo na jedno polje, nego na više njih:

* Ponašanje prema Allahu: bogobojaznost i iskren odnos prema Njemu.
* Ponašanje prema Poslaniku, sallallahu 'alejhi ve sellem: ljubav prema njemu, uvažavanje, lijep govor o njemu, donošenje salavata kada se on spomene.
* Ponašanje prema vjerozakonu: prihvatanje propisa i njihovo poštivanje.
* Ponašenje preba sebi (prema duši): blagost u pogledu pokornosti i odlučnost da se odbaci lijenost.
* Ponašanje prema drugima: iskrenost i povjerenje.
* Ponašenje prema životinjama: briga o njima, te pažnja kako se ne bi udarale i mučile.
* Ponašanje prema okolini i okruženju: čuvanje okoline, pošumljavanje (sadnja voća), te vođenje brige kako se njeno dobro ne bi rasipalo.

Dodatno čitanje (aktivnost)

Da biste saznali više o moralu i vrlinama islama, te njihovom utjecaju na čovječanstvo, pročitajte knjigu (Islam je vjera mira), koja je dostupna u prodavnici Osoul na nekoliko međunarodnih jezika.

Skenirajte bar kod da preuzmete knjigu

Etika u islamu nije ograničena samo na ophođenje s ljudima, već se proteže i na ophođenje sa životinjama i okolinom.

Gledajući ovaj klip: (Ljepote islama) opišite u kojoj mjeri islam zadovoljava duhovne i moralne potrebe ljudskih bića.

Spomeni hadis koji ukazuje na vrijednost lijepog ponašanja.

Tačno

Netačno

Etika u islamu je ograničena samo na ophođenje s ljudima.

Lični raspored ocjenjivanja

1. Da li možeš pojasniti osnovno pravilo kod odijevanja?

2. Da li si se upoznao sa vrstama zabranjene odjeće?

3. Da li znaš osnovno pravilo kod konzumiranja hrane i pića?

4. Da li si se upoznao sa vrstama zabranjene hrane?

5. Da li si upoznat sa vrstama zabranjenih pića?

6. Da li si naučio osnovno pravilo kod imovinskih odnosa?

7. Jesi li naučio koji su to zabranjeni imovinski odnosi?

36. Da li osjećaš lahkoću i jednostavnost islama?

**Zaključak**

U zaključku, preporučujemo novom muslimanu sljedeće:

* Ulaganje truda da se nauči ono što je potrebno od vjere, da se istražuju pouzdani izvori, svejedno preko učenjaka, islamskih misionara, knjiga, audio/video materijala i tako dalje.
* Rad prema znanju, jer musliman mora sprovoditi ono što je naučio od korisnog znanja.
* Postepeno napredovanje u znanju i djelovanju, budući da čovjek ne može steći odjednom znanje, usvojiti lijep moral i obavljati sve ibadete, već mora postepeno napredovati.
* Držati se podalje od svega što negativno utječe na vjeru, bilo da se radi o sumnjama ili strastima.
* Neprestano traženje upute od Allaha, sa željom da nam pokaže Pravi put, te razdvoji istinu od neistine.
* Islamski propisi vezani su za sposobnost i mogućnost, pa musliman od njih radi ono što je u stanju, a ne opterećuje se onim što nije u stanju.
* Druženje sa dobrim muslimanima koji će mu povećati vjerovanje i popraviti stanje, te udaljavanje od druženja sa sljedbenicima iskvarenih ideja i želja.

Završni ispit

Ime

Konačni rezultati (od 40 bodova)

a. Odaberite tačan odgovor:

15 bodova

1. Allah je učinio čovjeka sličnim sa:

melekima,

šejtanima,

životinjama,

sve spomenuto.

2. Osnovna materija pri stvaranju čovjeka je:

voda,

ilovača,

vatra,

kamen.

3. Islam potvrđuje da čovječanstvo potiče od oca:

Ibrahima,

Isaa,

Adema,

Muhammeda.

4. Kada čovjek umre, on prelazi u fazu:

djelovanja i ispitivanja,

nagrađivanja, kažnjavanja, polaganja računa,

nestanka

sve spomenuto.

5. Nakon poslanstva Muhammeda, sallallahu 'alejhi ve sellem, Allah ne prihvata vjeru osim:

Judaizma,

kršćanstva,

islama,

hinduizma.

6. Broj islamskih temelja:

3

4

5

6

7. Allah Uzvišeni u Kur'anu kazuje da će, ukoliko želi, oprostiti sve grijehe osim:

ubistva,

krađe,

širka,

laži.

8. Za svako slovo koje musliman prouči iz Allahove Knjige ima:

jedno dobro djelo,

dva dobra djela,

sedam dobrih djela,

deset dobrih djela.

9. Neka od imena za Kur'an su:

Zikr (opomena)

Furkan (knjiga koja rastavlja istinu od neistine)

Kitab (knjiga)

sve spomenuto.

Značenje riječi (kufuven) u ajetu: (ve lem jekun lehu kufuven ehad):

potpun

božanstvo koje se obožava

ravan,

jedan.

Značenje riječi (felek) u ajetu (kul e'uzu bi Rabbil-felek):

sumrak

pojava mjeseca,

svitanje

sunčani zenit i naginjanje prema zapadu

Značenje riječi (e'uzu) u ajetu (kul e'uzu bi Rabbin-nas):

Utječem se

Obožavam i približavam se

Hvalim i spominjem

Prihvatam i predajem se

Značenje riječi (el-vesvas el-hannas) u ajetu: (Min šerril-vesvasil-hannasi)

sihirbaz

zavidnik

šejtan

nevjernik

Značenje riječi (šanieke) u ajetu: (Inne šanieke huvel-ebter)

Onaj koji te mrzi

Onaj koji te voli

Onaj koji vjeruje u tebe

Onaj koji se okreće od tebe

15. Neki od fizičkih ibadeta (ibadeti tijela) su:

Ljubav

Nada

Namaz

sve spomenuto.

b) Kategoriši sljedeće riječi prema grupama kojima pripadaju

8 bodova

Tavaf

Namaz

Jedenje

Okretanje prema kibli

Izlazak mokraće

Pokrivanje stidnog mjesta

Pijenje

San

Postupci koji abdest čine obaveznim:

Uslovi namaza

Postupci koji anuliraju čistoću

Postupci koji kvare post

Poredajte sljedeće radnje abdesta, počevši od prve:

6 bodova

Potiranje po glavi

Pranje ruku do iza lakata

Pranje lica

Pranje stopala

Potiranje po ušima

Pranje usta i nosa

Poredajte namaske radnje, počevši od prve:

6 bodova

Učenje Fatihe

Pregibanje (ruku')

Početni tekbir

Predavanje selama

Učenje ettehijjatu

Sedžda (padanje ničice)

Stavi znak (ispravno) ispred tačne rečenice, a znak (netačno) ispred neispravne rečenice:

5 bodova

1. Musliman obavlja hadž u mjesecu ramazanu.

2. Zlato je zabranjeno muslimanima muškarcima.

3. Muslimanu je dozvoljeno da jede svinjsko meso.

4. Osnovno pravilo kod imovinskih odnosa jeste dozvoljenost.

5. Onaj koji ima najljepše ponašanje bit će na Sudnjem danu najbliži Poslaniku, sallallahu 'alejhi ve sellem.

Prvo izdanje

Drugo izdanje

Treće izdanje

Četvrto izdanje

Peto izdanje

Pregledani primjerak posebno izdvojen za centar Usul, koji nije namijenjen za objavljivanje.

[Sažetak](#_23ckvvd)

[Nastavni plan i program za nove muslimane](#_gjdgxs)

[Uvod](#_30j0zll)

[Prvi dan](#_1fob9te)

[Drugi dan](#_3znysh7)

[Treći dan](#_2et92p0)

[Četvrti dan](#_tyjcwt)

[Peti dan](#_3dy6vkm)

[Šesti dan](#_1t3h5sf)

[Prva nastavna jedinica](#_4d34og8)

[Prva lekcija](#_2s8eyo1)

[Druga lekcija](#_17dp8vu)

[Treća lekcija](#_3rdcrjn)

[Četvrta lekcija](#_26in1rg)

[Druga nastavna jedinica](#_lnxbz9)

[Prva lekcija](#_35nkun2)

[Druga lekcija](#_1ksv4uv)

[Treća nastavna jedinica](#_44sinio)

[Prva lekcija](#_2jxsxqh)

[Druga lekcija](#_z337ya)

[Treća lekcija](#_3j2qqm3)

[Četvrta lekcija](#_1y810tw)

[Peta lekcija](#_4i7ojhp)

[Šesta lekcija](#_2xcytpi)

[Sedma lekcija](#_1ci93xb)

[Osma lekcija](#_3whwml4)

[Deveta lekcija](#_2bn6wsx)

[Četvrta nastavna jedinica](#_qsh70q)

[Prva lekcija:](#_3as4poj)

[Druga lekcija](#_1pxezwc)

[Treća lekcija](#_49x2ik5)

[Četvrta lekcija](#_2p2csry)

[Zaključak](#_147n2zr)